GBE BUBU Albanian Arabic Armenian (West) Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Slovak Slovenian Spanish Sranantongo Swahili Swedish Thai Turkish Ukrainian Urdu Vietnamese Zulu\nABE ALESI HERBERT JENNINGS GBLƆE ENE\n“Metrɔ tso Tema si nye melidzeƒe gbɔna Gbetakpɔxɔ Habɔbɔa ƒe alɔdzedɔwɔƒea le Ghana eye metɔ be matsɔ ɖekakpui aɖe si nɔ ʋu dim ayi ɖe dua me. Mezã mɔnukpɔkpɔa be maɖi ɖase nɛ. Mesusu be menɔ ɖasea ɖim nyuie ale gbegbe! Gake esi míeɖo afisi yim ɖekakpui sia le la, eɖi le ʋua me kaba hede afɔ du me.”\nNUDZƆDZƆ si le etame la na mede dzesii be nane nɔ dzɔdzɔm ɖe dzinye. Hafi magblɔ nusi dzɔ la, mina magblɔ alesi nye, amesi nye Canadatɔ, mewɔ va le Ghana na mi.\nDecember 1949 ƒe domedome le Canada ƒe dziehe golɔgoe si nye Toronto mee. Ðeko míewu do si goglo meta ɖeka ɖeɖe nu to anyigba fafɛ me be woakpɔ tsi azã le aƒe yeye aɖe me koe nye ma. Le vuvɔ kple ɖeɖiteameŋu ta la, míaƒe dɔwɔlawo ƒo ƒu ɖe nakedzo aɖe ŋu henɔ ʋu lalam be wòava kɔ mí. Tete dɔwɔlawo dometɔ ɖeka, Arnold Lorton, te “aʋawo kple aʋaŋutiɣliwo,” “xexe sia ƒe nuwuwu,” kple nya bubu siwo nyemese kpɔ o la gbɔgblɔ. Enumake amesiame zi ɖoɖoe, nyaa ɖe fu na wo, eye eƒe nu ve dɔme na ame aɖewo gɔ̃ hã. Meɖo ŋku edzi be mebui be, ‘Dzi le amesia ƒo ŋutɔ! Ame aɖeke mele afisia si di be yeaɖo toe o, ke hã eyi dzi.’ Gake nusi gblɔm wònɔ la wɔ dɔ ɖe dzinye. Ƒe ʋɛ aɖewo le Xexemeʋa II megbe koe nye ma, eye nyemese nusiawo tɔgbe le Kristadelfia subɔsubɔha si me míaƒe ƒomea nɔ dzidzime geɖe enye ma me kpɔ o. Meke to nyuie eye eƒe numeɖeɖewo dze ŋunye.\nEteƒe medidi o mete ɖe Arnold ŋu be maxɔ nyatakaka bubuwo. Ne metrɔ kpɔ megbe la, meɖoa ŋku alesi eya kple srɔ̃a, Jean, gbɔ dzi ɖi henyo dɔme na nye ƒe 19 vi si si nuteƒekpɔkpɔ aɖeke menɔ o, la dzi. Zi geɖe la, nyemeklãna wo doa ŋgɔ o eye womekpeam hafi medona ɖe wo dzi le aƒeme be maɖo dze kpli wo o. Wodam ɖe mɔ nyuitɔ dzi hekpe ɖe ŋunye mede ŋugble le dzidzenuwo kple agbenyuinɔnɔ si nɔ aʋa wɔm le ɖevi ƒe susu si nɔ asinye me la ŋu. Ɣleti ewo le nusi dzɔ le dzo si míedo le mɔ to megbe la, mexɔ nyɔnyrɔ le October 22, 1950, dzi, hezu Yehowa Ðasefo eye menɔ Willowdale Hame, si nɔ North York, si va nye Toronto ƒe akpa aɖe fifia la me.\nŊgɔyiyi Kple Hati Tadeagulawo\nEsi fofonye dze sii be meɖoe be malé nye xɔse yeye si su asinye me ɖe asi la, aƒemegbenɔnɔ me va he ɖe edzi. Ʋukula ahamula aɖe tsɔ eƒe ʋu va do go kple Papa tɔ do ŋgɔ si wɔe be eƒe nya me va nɔ sesẽm ale gbegbe. Agbenɔnɔ sesẽ na Dada, nɔvinyeŋutsu eve, kple nɔvinyenyɔnu eve. Nyahehe ɖe ŋunye ɖe Biblia ƒe nyateƒea ta nu va sẽ ɖe edzi. Eyata ewɔ nam be nunya anɔ eme be madzo le aƒeme be ŋutifafa nanɔ mía kple dzinyelawo dome eye mali ke ɖe “nyateƒemɔ la” dzi.—Petro II, 2:2.\nLe ƒe 1951 ƒe dzomeŋɔli ƒe nuwuwu lɔƒo la, meva nɔ hame sue aɖe si le Coleman, Alberta, me. Ðekakpui eve, Ross Hunt kple Keith Robbins, nɔ afima eye wonɔ ɣeyiɣiawo katã ƒe dutoƒogbeƒãɖeɖedɔa, si nye gbesiagbe mɔɖeɖedɔa, wɔm moveviɖoɖotɔe. Wokpe ɖe ŋunye meminya lɔlɔ̃nu faa subɔsubɔdɔ ma. Le March 1, 1952, dzi la, mezu gbesiagbe mɔɖela.\nMeɖoa ŋku dzi si wode ƒo nam dzi eye dzi dzɔam. Nu geɖe li si wòle be masrɔ̃, eye ɖe wòɖo edzi vɔ enye si. Emegbe le mɔɖeɖedɔa wɔwɔ le Lethbridge Hamea me, le Alberta, anɔ ƒe ɖeka megbe la, amekpekpe aɖe si nyemenɔ mɔ kpɔm na o la va nam be manye dzikpɔla mɔzɔla. Ebia be masubɔ Yehowa Ðasefowo ƒe hame siwo kaka ɖe Canada ƒe ɣedzeƒeƒuta tso Moncton, New Brunswick, vaseɖe Gaspé, Quebec.\nEsi ƒe 24 koe mexɔ eye nyemetsi le nyateƒea me hã o ta la, mese le ɖokuinye me be nyemedze o, vevietɔ ne metsɔ ɖokuinye sɔ kple Ðasefo tsitsi siwo subɔ ge meyina. Medze agbagba vevie le ɣleti geɖe siwo kplɔe ɖo me. Emegbe nukunu bubu aɖe gadzɔ.\nGilead Suku Kple Gold Coast Yiyi\nLe September 1955 me la, wokpem be makpe ɖe sukuvi bubu siwo ade alafa ɖeka ŋu ade Gbetakpɔxɔ Habɔbɔa ƒe Gilead Biblia Suku ƒe klass 26 lia le South Lansing, New York. Ɣleti atɔ̃ ƒe hehe kple nusɔsrɔ̃ si de to enye nusi tututu mehiã. Ƒuƒoƒo ʋãme sia me nɔnɔ do ŋusẽ nye dzonɔameme. Le ɣeyiɣi sia me la, nu bubu aɖe hã nɔ anyi si na nye agbe nyo ɖe edzi vaseɖe egbea.\nNɔvinyɔnu ɖetugbui aɖe, Aileen Stubbs, nɔ sukuviawo dome nɔ dzadzram ɖo ɖe dutanyanyuigbɔgblɔdɔ wɔwɔ ŋu. Mekpɔ tenɔnɔ sesĩe aɖe ƒomevi, nuwɔwɔ moveviɖoɖotɔe, ɖokuibɔbɔ, kple dzidzɔ ƒe nɔnɔme aɖe le Aileen ŋu. Ewɔ nam be esi megblɔ nɛ ɖewoɖewoe be madi be maɖee la, aɖi vo ŋutɔ. Gake megbe o! Esi míelɔ̃ ɖe nu ɖeka dzi ta la, Aileen ava wɔ eƒe dutanyanyuigbɔgblɔdɔa le Costa Rica eye nye hã mava wɔ tɔnye le Gold Coast (si zu Ghana fifia), le Ɣetoɖoƒe Afrika.\nMeyi ɖe Nɔviŋutsu Nathan Knorr ƒe ɔfis si le dzisasrã ewolia dzi le Brooklyn, New York, le May 1956 ƒe ŋdi aɖe. Eyae nye Gbetakpɔxɔ Habɔbɔa ƒe zimenɔla ɣemaɣi. Enɔ dɔ dem asi nam be manye alɔdzedɔwɔƒe dzikpɔla si akpɔ gbeƒãɖeɖedɔa dzi le Gold Coast, Togoland (si nye Togo fifia), Ivory Coast (si nye Côte d’Ivoire fifia), Upper Volta (si nye Burkina Faso fifia), kple Gambia.\nMeɖoa ŋku Nɔviŋutsu Knorr ƒe nyawo dzi abe etsɔ ɖeka koe wògblɔ wo ene. Egblɔ be: “Mehiã be nàdze dɔa gɔme enumake o. Gbɔ dzi ɖi; srɔ̃ nu tso nɔvi siwo si nuteƒekpɔkpɔ le le afima la gbɔ. Ne èbui be yele klalo la, ekema nàdze dɔ gɔme anye alɔdzedɔwɔƒea dzi kpɔla. . . . Lɛta si míetsɔ le ɖowòm enye si. Ne ènya ɖo le ŋkeke adre megbe la, nàdze dɔ gɔme.”\nMegblɔ le susu me be, ‘Ŋkeke adre pɛ ko. Ke aɖaŋu si wòɖo be “gbɔ dzi ɖi” ya ɖe?’ Dzidzi ƒom esi medzo le xɔa me.\nŊkeke ʋɛ siwo kpɔtɔ la va yi kaba ŋutɔ. Eteƒe medidi kura o, meɖo agbatsɔtɔdziʋu to East River si to Habɔbɔa ƒe dɔwɔƒewo si le Brooklyn ŋkume hedze ŋkeke 21 ƒe tɔdzimɔzɔzɔ ɖo ta Gold Coast gɔme.\nMía kple Aileen míeŋlɔ agbalẽ geɖe na mía nɔewo. Míegado go ake le ƒe 1958 me eye míeɖe srɔ̃ le ƒe ma ƒe August 23 lia dzi. Nyemedzudzɔ akpedada na Yehowa le zɔhɛ nyui sia ta o.\nMekpɔ ŋudzedze ɖe subɔsubɔ kple hati dutanyanyuigblɔlawo kple nɔviŋutsu kple nɔvinyɔnu Afrikatɔ siwo nɔ Habɔbɔa ƒe alɔdzedɔwɔƒea ŋu ƒe 19 sɔŋ ŋutɔ. Betel-ƒomea dzi ɖe edzi tso ame ʋɛ aɖewo dzi va ɖo ame 25 lɔƒo ɣemaɣi. Ŋkeke mawo nye esiwo me sesẽ, siwo me nudzɔdzɔwo bɔ ɖo, eye míete ŋu wɔ dɔ geɖe le wo me. Ke hã magblɔe faa. Le gonyeme la, yame ƒe nɔnɔme xɔdzo, si wɔa fifia ame la me nɔnɔ sesẽ nam ŋutɔ. Edze abe medzea fifia ɣesiaɣi, ŋutinye wɔa kaɖikaɖi ɣesiaɣi, eye ɣeaɖewoɣi la, dzi kuam kabakaba ene. Ke hã enye dzidzɔ nam ŋutɔ be mesubɔ, eye míaƒe xexlẽme le Ghana dzi ɖe edzi tso Fiaɖuƒegbeƒãɖela 6,000 kple nu vi aɖe le ƒe 1956 me va ɖo 21,000 le ƒe 1975 me. Eye enye dzidzɔ sia ƒe teƒe eve nam be mase be Ðasefo siwo wu 60,000 ye le afima fifia.\n“Etsɔ” aɖe si Míekpɔ Mɔ na O\nLe ƒe 1970 me lɔƒo la, lãmesẽkuxi aɖe si womenya nusi gbɔ wòtso o la te fuɖeɖe nam. Wodom kpɔ bliboe, gake ɖeko wogblɔ nam be “naneke mele fu ɖem nam o.” Ekema nukatae nye lãme gblẽna, ɖeɖi tea ŋunye, eye metsia dzi alea gbegbe? Nu eve na mekpɔ nusitae, eye wona nye nu ku. Le nyateƒe me la, abe alesi Yakobo ŋlɔe ene la: “Mienya nusi ava dzɔ etsɔ o.”—Yakobo 4:14.\nGbãtɔ enye nusi dzɔ esi menɔ gbeƒã ɖem na ɖekakpui si metsɔ ɖe ʋua me yina ɖe dua me. Nyemenya be menɔ nukpoloe ƒom fũ henɔ nu ƒom kabakaba kple moveviɖoɖo ŋutɔ madzudzɔmadzudzɔe o. Esi míeɖo afisi yim ɖekakpuia le la, ewɔ nuku nam be eɖi le ʋua me hede afɔ du me. Le dzɔdzɔme nu la, Ghanatɔ geɖe nɔa anyi kpoo, wofa tu, womedoa dziku kabakaba o. Eƒe nuwɔna mesɔ ɖe nɔnɔme sia nu o. Metɔ ɖe afima hede ŋugble. Mede dzesii be nane nɔ gbegblẽm le ŋunye. Nusi tututu wònye la, nyemenya o. Ke hã nane nɔ gbegblẽm kokoko.\nEvelia, le ɖokuimedzodzro ƒe dzeɖoɖo aɖe koŋ megbe la, Aileen gblɔ be: “Ne kuxi sia menye ŋutilãmetɔ o la, ekema anye susumetɔe.” Eyata meŋlɔ alesi wòwɔam la katã ɖi heyi ɖe tagbɔdɔléleŋutinunyala aɖe gbɔ. Esi mexlẽ nusiwo meŋlɔ ɖi nɛ la, nya si wògblɔ enye be: “Esia le etɔxɛ. Blanuiléle si nu sẽ, si tsoa tagbɔdɔ gbɔ ye le fu ɖem na wò.”\nNye nu ku! Esi menɔ dagbadagbam le ƒe ʋɛ siwo kplɔe ɖo me la, ɖeko nye lãmegbegblẽa nu ganɔ sesẽm ɖe edzi. Meyi edzi nɔ dɔyɔyɔ dim. Gake ame aɖeke menya nusi tututu wòawɔ o. Dagbadagba ɖedzileameƒo kae nye si wònye!\nEnye míaƒe tameɖoɖo ɣesiaɣi be míalé ɣeyiɣiawo katã ƒe subɔsubɔ ƒe mɔnukpɔkpɔa me ɖe asi wòanye míaƒe agbemedɔ, eye dɔ geɖe nɔ anyi si wòle be woawɔ. Medo gbe geɖe si tso dzime ɖa vevie be: “Yehowa, ne èlɔ̃ la, ‘manɔ agbe, eye mawɔ esia.’” (Yakobo 4:15) Gake esia meva eme o. Eyata eva hiã be míawɔ ɖoɖo adzo le Ghana, le mía xɔlɔ̃ kplikplikpli geɖeawo gbɔ ahatrɔ ayi Canada le June 1975 me.\nYehowa Naa Kpekpeɖeŋu To Eƒe Amewo Dzi\nEteƒe medidi o wona menya be wɔna mevɔ le ŋunye o, alo be nye kuxia menye esi tɔgbi womekpɔ kpɔ o. Meva se Petro I, 5:9 me nyawo gɔme nyuie wu be: “[Nyae] bena, fukpekpe mawo ke va mia nɔvi, siwo le xexeame la dzi.” Esi mekpɔ esia dze sii la, le nyateƒe me la, meva te alesi Yehowa kpe ɖe mía kple evea ŋu le nɔnɔme madeamedzi si me míege ɖo mee la gɔmesese. Aleke ‘nɔviwo ƒe habɔbɔa’ na kpekpeɖeŋu mí le mɔ vovovowo nu enye si!\nTogbɔ be ŋutilãme nu geɖe menɔ mía si o hã la, Yehowa megblẽ mí ɖi o. Eʋã mía xɔlɔ̃ siwo le Ghana be wona kpekpeɖeŋuwo mí le ŋutilã me kple mɔ bubuwo nu. Míetsɔ seselelãme deto vovovowo dzo le amesiwo ƒe nu va lé dzi na mí gbɔ hetrɔ ɖe “etsɔ” sia si míekpɔ mɔ na o la gbɔ kpɔkpɔ ŋu.\nAileen nɔvinyɔnu tsitsitɔ Lenora, kple srɔ̃a Alvin Friesen, amesi kpɔ míaƒe nuhiahiãwo gbɔ ɣleti geɖe la, xɔ mí ɖe wo ɖokui gbɔ dɔmenyotɔe. Tagbɔdɔléleŋutinunyala xɔŋkɔ aɖe gblɔ kple kakaɖedzi be: “Wò lãme ahaya le ɣleti ade megbe.” Ðewohĩ ɖeko wògblɔ esia tsɔ na kakaɖedzim, gake nya ma meva eme le ƒe ade gɔ̃ hã megbe o. Va ɖo egbea, dɔ si woyɔna ko be bipolar mood disorder (blanuiléle si tsoa tagbɔdɔ gbɔ) ye mele kame tem kplii. Enye ŋkɔ si le tsɛ ko ya, gake abe alesi amesiwo wòle fu ɖem na nyae ene la, ŋkɔ si le tsɛ tsɔtsɔ nɛ meɖea alesi dɔlélea le dzi kpɔtɔna le mɔ aɖeke nu o.\nƔemaɣi la, Nɔviŋutsu Knorr nɔ dɔ si wui mlɔeba le June 1977 me la lém xoxo. Ke hã, edi ɣeyiɣi kple ŋusẽ tsɔ ŋlɔ lɛta didi, dedziƒoname si me akɔfanamenyawo kple aɖaŋuɖoɖo le ɖo ɖem. Megakpɔtɔ léa be na lɛta mawo. Eƒe nyawo ɖo asi kpododonu ƒe seselelãme si nɔa nyɔnyɔm ɖe menye la dzi.\nLe ƒe 1975 ƒe nuwuwu la, eva hiã be míaɖe asi le ɣeyiɣiawo katã ƒe subɔsubɔ mɔnukpɔkpɔ xɔasi si nɔ mía si la ŋu ahatrɔ ɖe nye lãmesẽnyawo gbɔ kpɔkpɔ ŋu bliboe. Ŋkeke ƒe keklẽ dzaa hã vea ŋku nam. Gbe siwo ɖina le vo me gbugbɔ ɖina abe tu ƒe ɖiɖi ene. Amehawo ƒe howɔwɔ wua tsɔtsɔ nam. Ebia agbagbadzedze ŋutɔ hafi mate ŋu ade Kristotɔwo ƒe kpekpewo. Ke hã, menya asixɔxɔ si le gbɔgbɔmehadede ŋu la nyuie. Be mate ŋu anɔ te ɖe enu la, zi geɖe la, megena ɖe Fiaɖuƒe Akpata me ne amehaa nɔ anyi vɔ hedzona do ŋgɔ na zitɔtɔ le kpekpea ƒe nuwuwu teti ko.\nGomekpɔkpɔ le dutoƒosubɔsubɔdɔa me hã nye nu sesẽ bubu. Ɣeaɖewoɣi la, ne mete ŋu ɖo aƒe aɖe me la, dzi mete ŋu nɔa ƒonye be maƒo agbonuga la gɔ̃ hã o. Gake nyemadzudzɔ o elabena menyae be míaƒe subɔsubɔdɔae nye agbexɔxɔ na mía ŋutɔwo kple na amesiame si axɔe la. (Timoteo I, 4:16) Le ɣeyiɣi aɖewo megbe la, mete ŋu ɖua nye seselelãmewo dzi, yina ɖe ʋɔtru bubu nu, hetenɛ kpɔna ake. To gomekpɔkpɔ le subɔsubɔdɔa me me la, metu gbɔgbɔmelãmesẽ si sɔ ɖo eye ema dzi nye ŋutete be manɔ te ɖe nɔnɔmea nu ɖe edzi.\nLe alesi blanuiléle si tsoa tagbɔdɔ gbɔ ɖea fu nam edziedzii ta la, meva kpɔe dze sii be dɔa mavɔ gbeɖe le nuɖoanyi sia me o. Le ƒe 1981 me la, nyati vevi aɖewo siwo tsiã ɖe wo nɔewo nu dze le Nyɔ! * me. Wokpe ɖe ŋunye meva le dɔléle sia kple mɔ siwo dzi woato anɔ te ɖe enu la gɔme sem nyuie ɖe edzi.\nTenɔnɔ Ðe Enu\nEsiawo katã mate ŋu adze edzi ne ɖe srɔ̃nye metsɔ nanewo sa vɔ hewɔ asitɔtrɔwo o. Ne ènye dɔnɔdzikpɔla le nɔnɔme siawo tɔgbe aɖe me la, ɖewohĩ eƒe nya siawo adze ŋuwò be:\n“Ewɔ abe tagbɔdɔ si naa ame léa blanui trɔa ame ƒe nɔnɔme kpata ene. Le gaƒoƒo ʋɛ aɖewo me la, amesi wòle fu ɖem na si nye vividoɖeameŋula dzideƒonamela, si toa aɖaŋu kple susu yeyewo vɛ tsã ate ŋu atrɔ azu amesi ŋu ɖeɖi te, nugɔmemasela, kple dzikudola gɔ̃ hã. Ne womebui nɛ abe dɔléle ene o la, ate ŋu ana amesi le edzi kpɔm nado dziku ahatɔtɔ vevie. Le nyateƒe me la, ele be woatrɔ ɖoɖowo enumake, eye aʋawɔwɔ kple ame ŋutɔ ƒe seselelãme ku ɖe mɔkpɔkpɔbuɖeame alo nugbegbeleamegbɔ ŋu dzea egɔme.”\nLe gonyeme la, ne mele lãmesẽ me nyuie la metsia dzi. Mesena le ɖokuinye me be le “mokɔkɔe” sia megbe kpuie la, “blanuiléle” agakplɔe ɖo. Le gonyeme la, enyo be ‘malé blanui’ wu be nye ‘mo nakɔ’ elabena zi geɖe la, blanuilélea naa wɔna vɔna le ŋunye ŋkeke geɖe, eye nyemate ŋu awɔ naneke si mesɔ o. Aileen na kpekpeɖeŋum ŋutɔ to nuxɔxlɔ̃m ku ɖe dzidzɔkpɔkpɔ fũ akpa ŋu eye wòfaa akɔ nam hedoa alɔm ne blanuilélea wu tsɔtsɔ nam.\nAfɔku si le dɔ sia ŋu enye be ne eho la, ame megabua ame bubu aɖeke ŋu wu eɖokui ko o. Ne amea lé blanui la, magate ŋu ase ame bubu aɖeke ƒe nya gɔme alo ne dzi dzɔe akpa la, mate ŋu anya ame bubuwo ƒe seselelãmewo kple nuwɔnawo o. Tsã la, esesẽna nam be maxɔ nye susume kple seselelãme kuxiwo ƒe kpeɖodziwo dzi ase. Ehiã be mate kame kple ebubu be gotagomenu aɖe, abe kpododonu alo ame bubu aɖe, gbɔe kuxia tso. Ehiã be maɖo ŋku edzi na ɖokuinye edziedzi be, ‘Naneke metrɔ le nusiwo ƒo xlãm gome o. Kuxia nye ememetɔ, menye gotagometɔ o.’ Ʋɛʋɛʋɛ la, nye tamebubu va trɔ.\nLe ƒe siwo va yi me la, mí ame evea siaa míesrɔ̃ alesi míaƒo nu faa ahato nyateƒea na mía nɔewo kple ame bubuwo ku ɖe nye nɔnɔme ŋu. Míedze agbagba be míalé mɔkpɔkpɔ me ɖe asi eye míaɖe mɔ dɔlélea naɖu mía dzi o.\n“Etsɔ” Nyui Aɖe\nMíeto gbedodoɖa vevie kple agbagbadzedze geɖe me kpɔ viɖe tso Yehowa ƒe yayra kple kpekpeɖeŋu me. Fifia mía kple evea siaa míezu ame tsitsiwo. Medea kɔdzi edziedzi va xɔa atike ʋɛ aɖewo edziedzi, eye nye lãmea ka ɖe eme vie. Míekpɔ ŋudzedze ɖe subɔsubɔ ƒe mɔnukpɔkpɔ ɖesiaɖe si su mía si la ŋu. Megakpɔtɔ nye hamemegã. Míedzea agbagba ɣesiaɣi be míakpe ɖe ame bubuwo ŋu le xɔsea me.\nNyateƒee, abe alesi Yakobo 4:14 gblɔe ene la: “Mienya nusi ava dzɔ etsɔ o.” Esia anɔ alea zi alesi nuɖoanyi sia gakpɔtɔ li. Ke hã Yakobo 1:12 me nyawo nye nyateƒe be: “Woayra ŋutsu, si doa dzi le tetekpɔ me la; elabena ne eva li ke la, akpɔ agbefiakuku, si ŋugbe Aƒetɔ la do na amesiwo lɔ̃nɛ la.” Neva eme be mí katã míanɔ te sesĩe egbea ahakpɔ yayra siwo Yehowa ahe vɛ etsɔ la.\n^ mm. 35 Kpɔ Eŋlisigbe me Nyɔ! me nyati siwo nye “Àte Ŋu Anɔ Te Ðe Agbe Nu,” si le August 8, 1981 ƒe tata me; “Alesi Nàte Ŋu Atsi Blanuiléle Nui,” le September 8, 1981 ƒe tata me; kple “Tsotso Ðe Blanuiléle Gãwo Ŋu,” le October 22, 1981 ƒe tata me.\nDidi be nye ɖeka manɔ nye aɖaŋudɔwɔƒe\nMía kple srɔ̃nye, Aileen\nLe “Nyanyui Mavɔ” Takpekpe si míewɔ le Tema, Ghana, le ƒe 1963 me\nƉoe Ɖe Amewo Ɖoe Ɖe Amewo “Mènya Alesi Wò Agbe Ava Nɔ Etsɔ O”\nw00 12/1 axa 24-28


Ðe Wònye Nyateƒe Le Esi Wodae Ðe Internet Dzi Ta? | Gbetakpɔxɔ\nGBE BUBU Afrikaans Cambodian Chitonga Chol Cibemba Cinyanja Dangme Eŋlisi Eʋegbe Franse Ga Garifuna Greenlandic Italian Kikaonde Kikongo Kimbundu Kisonge Kongo Kwangali Kwanyama Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Twi Umbundu Venda Xhosa Zulu\n“Bometsilae mexlẽa nyadzɔdzɔgbalẽ gbeɖegbeɖe o; ke ame si xɔa nu sia nu si wòxlẽ le nyadzɔdzɔgbalẽ me dzi se, le esi woŋlɔe ɖe eme ta, ya gatsi bome kura wu.”—August von Schlözer, Germaniatɔ ŋutinyaŋlɔla kple agbalẽŋlɔla (ƒe 1735-1809).\nAME siwo nɔ anyi ƒe 200 kple edzivɔe nye esia gɔ̃ hã mexɔa nya sia nya si le nyadzɔdzɔgbalẽwo me dzi sena o. Egbea hã masɔ be míaxɔ nu sia nu si míexlẽ alo kpɔ le Internet dzi la dzi ase o. Nyatakaka gbogbo aɖe ŋutɔe le Internet dzi, eye egbegbe mɔ̃ɖaŋunuwo wɔe be míekena ɖe wo ŋu bɔbɔe. Nyatakaka geɖe nye nyateƒe, viɖe le wo ŋu, eye womegblẽa nu le ame ŋu o, gake geɖewo hã nye alakpa, viɖe aɖeke mele wo ŋu o, eye wodea ame afɔku me. Esia tae wòle be míakpɔ nyuie le nu si míexlẽna ŋu. Ne ame aɖewo kpɔ nya aɖe le Internet dzi ko la, wosusuna be nyateƒee le esi wodae ɖe afi ma alo be wo xɔlɔ̃ aɖee ɖoe ɖe wo ta. Ne nu si woxlẽ la nye numadzɔkpɔ gɔ̃ hã la, woxɔa edzi sena. Gake Biblia xlɔ̃ nu mí be: “Ðekemanyala xɔa nya sia nya dzi sena, ke aɖaŋudzela léa ŋku ɖe eƒe afɔɖeɖewo katã ŋu.”—Lododowo 14:15.\nNe mímedi be míanye ɖekemanyalawo, si fia be míaxɔ nu sia nu si míese dzi ase o la, ke ele be míadze aɖaŋu. Aɖaŋudzela ɖɔa ŋu ɖo hexɔa nu siwo dzi wòka ɖo be wonye nyateƒe ko dzi sena. Womaflu mí míaxɔ alakpanya siwo le Internet dzi ase o, aleke kee ame geɖe se nu tso eŋui o. Nu kae akpe ɖe ŋuwò nàdze aɖaŋu? Gbã la, bia ɖokuiwò be: ‘Habɔbɔ siwo le se nu ƒe nyatakakadzraɖoƒe si ŋu kakaɖedzi le ye woŋlɔ nya sia ɖoa? Alo nyatakakadzraɖoƒe si ɖea mɔ ame sia ame ŋlɔa nu si wòdi ɖe afi ma faa, alo esi tɔgbi womenya afi si wòtso o yea? Ðe nyatakakadzraɖoƒe aɖe si ŋu kakaɖedzi le gblɔ tso nya si kakam wole ŋu be enye alakpa?’ * (Kpɔ etenuŋɔŋlɔa.) Ekema wɔ susu ŋu dɔ nyuie. (Lododowo 7:7) Ne edze abe nya aɖe mate ŋu anye nyateƒe o la, ke ɖewohĩ menye nyateƒee o vavã. Azɔ hã, ne nu si nèxlẽ nye ameŋugblẽnya la, ekema bu eŋu kpɔ be ame ka dzie wòade ne nya ma kaka, eye nu ka tae wòdi be nyaa nakaka ɖo?\nÐE NÈÐOA NYATAKAKAWO ÐE AMEWO ƔESIAƔIA?\nAme aɖewo ɖoa nyatakaka siwo woxɔ la ɖe ame siwo katã ƒe ŋkɔ le woƒe asitelefon dzi esi womeku eme kpɔ ne nyateƒee wònye alo bu nu si ado tso eme ne woɖoe ɖe ame bubuwo la ŋu hafi o. Ðewohĩ esi wodi be amewo nase yewo ŋkɔ alo yewoanye ame gbãtɔ si gbɔ woase nyaa tsoe tae. (2 Samuel 13:28-33) Gake aɖaŋudzela ya bua nu si ado tso eme la ŋu gbã. Ate ŋu anye be nyatakakaa agblẽ ame alo habɔbɔ aɖe ƒe ŋkɔ.\nAme geɖe mekua nu me kpɔ be nyaa le eme vavã hafi ɖonɛ ɖe amewo o le esi esia wɔwɔ xɔa ɣeyiɣi ta. Woabui be ame siwo yewole nua ɖom ɖe la ŋutɔ awɔ ema. Gake woawo hã womevo o. (Efesotɔwo 5:15, 16) Le esi teƒe be míanɔ nu siwo dzi míeka ɖo o ɖom ɖe amewo la, nunya anɔ eme be míagblɔ na mía ɖokuiwo be, “Ne nyemeka ɖe nya aɖe dzi o la, ke ele be maɖee ɖa le susu me kaba!”\nBia ɖokuiwò be: ‘Ðe meɖoa e-mail siwo mexɔ ɖe amewo ɣesiaɣia? Ðe wòva hiãna be maɖe kuku na nye ame nyanyɛwo ɖe nyatakaka gbegblẽ, alo kura gɔ̃ hã esi nye alakpa, si meɖo ɖe wo la ta? Ðe ame aɖe gbe nya nam kpɔ be madzudzɔ e-mail siawo kakaa?’ Ðo ŋku edzi be ne e-mail le xɔ̃wòwo si la, ke woawo ŋutɔ ate ŋu azã Internet eye womahiã wò kpekpeɖeŋu hafi adi nu siwo ado dzidzɔ na wo la o. Madzɔ dzi na wo be yewoaxɔ e-mail gbogbo siwo me ŋutinya ɖikokoewo, videowo, alo fotowo yɔ fũu la o. Nunya manɔ eme be míaɖo Biblia me nuƒo siwo míelé ɖe mɔ̃ dzi alo nuŋlɔɖi tsitotsito si míewɔ la ɖe amewo o. * (Kpɔ etenuŋɔŋlɔa.) Eye nenɔ nyanya na wò hã be ne nɔvi aɖe ŋutɔ ku nu me, xlẽ Biblia kpukpuiwo eye wòdzra nyaŋuɖoɖo aɖe ɖo na kpekpeawo la, aɖe vi nɛ sãsãsã wu be nàɖo esiawo ɖee be wòava xlẽ ko.\nÐe wòle be maɖo e-mail sia ɖe amewoa?\nNu kae nàwɔ nenye be èke ɖe alakpanya vɔ̃ɖi aɖe si wogblɔ tso Yehowa ƒe habɔbɔa ŋu le Internet dzi la ŋu? Tui enumake! Mègaxɔ edzi se o. Nunya manɔ eme be nàgblɔ nu si nèxlẽ la na ame bubuwo be nàkpɔ woƒe susu ɖa o, elabe ɖeko esia akaka alakpanya vɔ̃ɖi mawo ɖe edzi. Ne nane si nèxlẽ le Internet dzi le fu ɖem na wò susu la, bia Yehowa be wòana nunya wò eye nàɖo dze tso eŋu na hamemetsitsiwo. (Yakobo 1:5, 6; Yuda 22, 23) Mele be wòawɔ nuku na mí ne amewo gblɔ alakpanyawo tso mía ŋu o. Wogblɔ alakpanyawo le Yesu hã ŋu, eye Yesu xlɔ̃ nu eƒe nusrɔ̃lawo be woƒe futɔwo ati wo yome eye ‘woaka aʋatso agblɔ nya vɔ̃ ɖe sia ɖe ƒomevi ɖe wo ŋu.’ (Mateo 5:11; 11:19; Yohanes 10:19-21) Eya ta ne èdze nunya eye nèbua nuwo ŋu nyuie la, àde dzesii ne ame aɖe le aʋatso kam hedi be yeaflu amewo.—Lododowo 2:10-16.\nDE BUBU AMEWO ŊU\nEle be míakpɔ nyuie le mía nɔviwo ŋu nyawo alo nuteƒekpɔkpɔ siwo míese la gbɔgblɔ na amewo ŋu. Ɣeaɖewoɣi la, mesɔ o eye menye lɔlɔ̃ɖeɖefia hã be míakaka nya aɖe o, nenye be enye nyateƒe gɔ̃ hã. (Mateo 7:12) Tsɔe be nèkaka nu gbegblẽ siwo amewo wɔ ŋu nyawo, ɖe esia anye lɔlɔ̃ɖeɖefia alo ade dzi ƒo na amewoa? (2 Tesalonikatɔwo 3:11; 1 Timoteo 5:13) Nyatakaka aɖewo hã nye nya ɣaɣla. Eye nyatɔwo ŋutɔ adi be yewoaʋu go wo emegbe alo le mɔ aɖe koŋ nu. Eya ta ele be míade bubu wo ŋu agblẽe ɖe wo si me be woawo ŋutɔ nagblɔ nya mawo le ɣeyiɣi si dze wo ŋu kple ale si wodii nu. Le nyateƒe me ne míekaka nya mawo la, míate ŋu agblẽ nu geɖe.\nEgbea nyawo kakana kabakaba, woɖanye nyateƒe alo alakpa o, viɖe le wo ŋu alo mele wo ŋu o, agblẽ nu alo magblẽe o. Ne èɖo nya aɖe ɖe ame ɖeka pɛ gɔ̃ hã la, eya hã ate ŋu aɖoe ɖe ame gbogbowo le xexe bliboa me le aɖabaƒoƒo ɖeka ko me. Eya ta kpɔ nyuie be màgaɖo nyatakakawo ɖa alɔtsɔtsɔe alo aɖoe ɖe ame sia ame si nènya o. Togbɔ be lɔlɔ̃ xɔa “nuwo katã dzi sena” eye mebua susu vɔ̃ ɖe ame ŋu o hã la, mele be míanye ɖekemanyala siwo xɔa nya yeye kple nya wɔdɔɖeamedzi ɖe sia ɖe dzi sena o. (1 Korintotɔwo 13:7) Eye míadi be míaxɔ alakpanya alo nya vɔ̃ siwo amewo agblɔ tso Yehowa ƒe habɔbɔa alo tso mía nɔvi siwo míelɔ̃na la ŋu dzi se gbeɖe o. Elabena ame siwo ɖoa alakpanyawo ɖa kple ame siwo kakanɛ la le Satana Abosam, si nye “aʋatsokafofo” la dzi dem. (Yohanes 8:44) Eya ta mina míadze aɖaŋu eye míabu tame nyuie le nu si míetsɔa nyatakaka gbogbo siwo ŋu míekena ɖo gbe sia gbe la wɔna ŋu. Le nyateƒe me la, Biblia gblɔe wòsɔ be: “Ðekemanyala ƒe domenyinue nye bometsitsi, ke woɖɔa sidzedze na aɖaŋudzelawo abe kuku ene.”—Lododowo 14:18.\n^ mm. 4 Ɣeaɖewoɣi la, wogadaa nyatakaka siwo dzi woɖo kpe va yi be wonye alakpa la ɖe Internet dzi ake. Ðewohĩ ɖeko wotrɔ asi le eŋu vie be wòadze abe nyateƒee wònye ene.\n^ mm. 8 Kpɔ Míaƒe Fiaɖuƒe Subɔsubɔdɔ, April 2010, “Nyabiaɖaka.”\nHAFI NÀÐO E-MAIL ÐE AMEWO LA, BIA ÐOKUIWÒ BE:\nÐe meka ɖe edzi be nya sia nye nyateƒea?\nNya ɣaɣlae nya sia nyea?\nÐe nya sia agblẽ ame aɖe ƒe ŋkɔa?\nÐe ame aɖe gbe nya nam kpɔ be madzudzɔ e-mail siawo kakaa?


Mexico Vidzidziwo Le To Ðom Nyanyuia\nGbetakpɔxɔ—Tata Si Míesrɔ̃na | August 15, 2004\nGBE BUBU Albanian Arabic Bengali Bicol Bislama Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Gujarati Hiligaynon Hindi Hungarian Igbo Indonesian Italian Japanese Kannada Kinyarwanda Korean Latvian Lithuanian Malagasy Malayalam Marathi Myanmar Norwegian Pangasinan Papiamento (Aruba) Papiamento (Curaçao) Polish Portuguese Punjabi Rarotongan Romanian Samoan Sepedi Setswana Shona Silozi Sinhala Slovak Slovenian Spanish Sranantongo Swahili Swedish Tagalog Telugu Thai Tigrinya Tshiluba Tsonga Turkish Twi Ukrainian Urdu Venda Vietnamese\nLE November 10, 2002 dzi la, Mixe ƒuƒoƒo aɖe si nye Mexico vidzidziwo, kpe ta le San Miguel Quetzaltepec. Du aɖee wònye le Oaxaca nuto dzeani si le Mexico ƒe anyiehe la me. Yehowa Ðasefowo ƒe nutome gã takpekpe aɖe wɔmee ƒuƒoƒoa nɔ. Wɔna si do dzidzɔ na ameawo wu ŋdi mae nye drama aɖe si wotu ɖe Biblia dzi.\nEsi nyaselawo se Biblia me drama la ƒe nya gbãtɔawo la, woƒe nu ku. Woƒo asikpe, eye wo dometɔ geɖe fa dzidzɔvi. Mixegbe mee wowɔ drama la ɖo! Esi wowɔ dramaa vɔ la, ame geɖe gblɔ be yewokpɔ ŋudzedze ɖe nunana sia si yewomenɔ mɔ kpɔm na o la ŋu. Ame aɖe gblɔ be: “Esiae nye zi gbãtɔ si mese drama la gɔme. Ede dzi gbɔ nam.” Ame bubu gblɔ be: “Fifia ne meku hã la, dzi adzɔm, elabena Yehowa na mese dramaa le nye ŋutɔ nye gbe me.”\nNusi dzɔ ŋdi ma la nye agbagba si Yehowa Ðasefowo siwo le Mexico dze nyitsɔ laa be yewoana Fiaɖuƒenyanyuia naɖo afima vidzidziwo gbɔ la ƒe akpa aɖe.—Mateo 24:14; 28:19, 20.\nYehowa Ðo To Gbedodoɖawo\nLe Mexico la amesiwo wu 6,000,000 ye nye afima vidzidziwo—wosɔ gbɔ be woanye dukɔ le wo ɖokui si, dukɔ si me dekɔnu vovovowo le si me wodoa gbe vovovo 62 le. Amesiwo wu 100,000 ye doa gbegbɔgblɔ siawo dometɔ 15 ɖesiaɖe. Mexico vidzidzi siwo wu 1,000,000 medoa Spaingbe, si nye gbe si wodona le dziɖuɖudɔwɔƒewo le dua me o. Eye le amesiwo doa Spaingbe gome la, wo dometɔ geɖe ate ŋu asrɔ̃ Biblia me nyateƒea le woa ŋutɔwo degbe me bɔbɔe wu. (Dɔwɔwɔwo 2:6; 22:2) Wo dometɔ aɖewo srɔ̃ Biblia eye wole Kristotɔwo ƒe kpekpewo dem ƒe geɖee nye esia, gake womese nu geɖe gɔme o. Eyata wodo gbe ɖa be nyateƒegbedasia nanɔ yewo ŋutɔ yewo degbe me.\nBe Yehowa Ðasefowo ƒe alɔdzedɔwɔƒe si le Mexico nakpɔ kuxi sia gbɔ la, wowɔ ɖoɖo tso ƒe 1999 me be woawɔ hame ƒe kpekpewo le gbegbɔgblɔ siwo afima vidzidziawo dona me. Woɖo gbegɔmeɖeƒuƒoƒowo hã. Kaka ƒe 2000 naɖo la, wowɔ nutome gã takpekpe me drama la ɖe Mayagbe me eye emegbe wowɔe ɖe gbegbɔgblɔ bubu geɖewo hã me.\nAfɔ si woɖe kplɔe ɖoe nye be woaɖe Yehowa Ðasefowo ƒe Biblia-srɔ̃gbalẽwo gɔme. Gbã la, woɖe agbalẽ gbadzaa si nye Se Agbe ƒe Vivi le Anyigba Dzi Tegbee! gɔme ɖe Huave, Maya, Mazatec, Totonac, Tzeltal, kple Tzotzil gbewo me. Wogaɖe agbalẽ geɖe bubuwo gɔme kplɔe ɖo, eye wo dometɔ aɖee nye Míaƒe Fiaɖuƒe Subɔsubɔdɔ si gɔme woɖena edziedzi ɖe Mayagbe me. Wolé agbalẽ aɖewo me nyawo hã ɖe kasɛt dzi. Be woate ŋu afia afima vidzidziawo ŋutɔ degbea xexlẽ kple ŋɔŋlɔ wo la, wotrɔ asi le agbalẽ gbadza aɖe si nye Srɔ̃ Nuxexlẽ Kple Nuŋɔŋlɔ ŋu hena zazã le dukɔa me. Fifia wotaa Biblia-srɔ̃gbalẽwo ɖe afima vidzidziawo ƒe gbegbɔgblɔ 15 me, eye bubu geɖewo gale mɔ dzi gbɔna.\n“Wole Agbagba Ðesiaɖe Dzem”\nGbegɔmeɖeɖedɔa mele bɔbɔe o. Susu siwo tae dometɔ ɖeka enye be agbalẽ ʋɛ aɖewo ŋutɔ koe le Mexico vidzidziwo ƒe gbeawo me. Le go geɖe me la, nyagɔmeɖegbalẽwo kpɔkpɔ nye kuxi. Azɔ hã, wodoa gbeawo dometɔ aɖewo le mɔ vovovowo nu. Le kpɔɖeŋu me, wodoa Zapotecgbe ɖeɖe ƒomevi vovovo atɔ̃. Gbetagbe siawo to vovo na wo nɔewo ale gbegbe be Zapotecgbe dola siwo le nuto bubu me mate ŋu ase wo nɔvi siwo le nuto bubu me ƒe gbe gɔme o.\nGawu la, ele be gbegɔmeɖelaawo ŋutɔ naɖo nusi afia mɔ wo le gbegbɔgblɔ aɖe gɔmeɖeɖe me ne ɖeke meli o. Esia bia be woawɔ numekuku ahabia nuwo me kɔkɔ geɖe. Eyata mewɔ nuku o be wo dometɔ geɖe se le wo ɖokui me le gɔmedzedzea me abe Élida si le Huave gbegɔmeɖeƒuƒoƒoa me ene! Egblɔ be: “Esi wokpem be mava ɖe gbe gɔme le Yehowa Ðasefowo ƒe alɔdzedɔwɔƒe si le Mexico la, seselelãme evee nɔ menye—dzidzɔ kple vɔvɔ̃.”\nEle hã be gbegɔmeɖelaawo nasrɔ̃ nu tso kɔmpiuta zazã, ɖoɖowɔwɔ, kple gbegɔmeɖemɔnuwo ŋu. Le nyateƒe me la, dɔa wɔwɔ nye kuxi gã aɖe na wo. Aleke wose le wo ɖokui me le eŋu? Gloria, si nye gbegɔmeɖela le Maya ƒuƒoƒoa me, ɖo eŋu be: “Dzidzɔ si míekpɔ le gomekpɔkpɔ le Biblia-srɔ̃gbalẽwo gɔmeɖeɖe ɖe Mayagbe, si nye mía degbe me la wu gbɔgblɔ.” Eye Gbegɔmeɖeɖe Dɔwɔƒea dzikpɔla aɖe gblɔ tso gbegɔmeɖelaawo ŋu be: “Didi be Biblia srɔ̃gbalẽwo nanɔ wo degbe me sẽ ŋu le wo me ale gbegbe be wole agbagba ɖesiaɖe dzem be yewoakpɔ kuxia gbɔ.” Ðe wòɖe via?\n“Yehowa, Akpe Na Wò!”\nAlesi Yehowa le dɔa yram le afima vidzidziwo ƒe anyigbamamaa me dze ƒã. Amesiwo dea Kristotɔwo ƒe kpekpewo kple takpekpewo ƒe xexlẽme le agbɔ sɔm ɖe edzi. Le kpɔɖeŋu me, le ƒe 2001 me la, Ðasefo Mixegbe dola 223 kpe ta be yewoaɖu Kristo ƒe ku ƒe Ŋkuɖodzia. Gake mlɔeba la, ame 1,674—si nye Ðasefoawo ƒe xexlẽme teƒe adre kple afã ye va wɔna sia teƒe!\nFifia ko hafi amesiwo xɔ nyateƒea dometɔ aɖewo va le egɔme sem nyuie. Mirna ɖo ŋku nusi dzɔ ɖe edzi hafi wova te kpekpewo wɔwɔ le Mayagbe me dzi. Egblɔ be: “Mexɔ nyɔnyrɔ esi mesrɔ̃ Biblia ɣleti etɔ̃ megbe. Menya be ele be maxɔ nyɔnyrɔ, gake ele be maʋu eme be nyemese Biblia me nyateƒewo gɔme ŋutɔŋutɔ ɣemaɣi abe alesi wòdze ene o. Mesusui be nusitae nye be Mayagbee medona, eye nyemese Spaingbe nyuie o. Exɔ ɣeyiɣi aɖe hafi meva se nyateƒea gɔme ŋutɔŋutɔ.” Egbea, dzi le woa kple srɔ̃a dzɔm be yewonye Maya gbegɔmeɖeƒuƒoƒoa me tɔwo.\nDzidzɔ gã ŋutɔe wònye na hameawo me tɔwo katã be agbalẽawo le woa ŋutɔwo degbe me. Esime woɖe Se Agbe ƒe Vivi le Anyigba Dzi Tegbee! si wota yeyee ɖe go le Tzotzilgbe me la, nyɔnu aɖe si dze Kristotɔwo ƒe kpekpewo dede gɔme la xɔe kple dzidzɔ hegblɔ be: “Yehowa, akpe na wò!” Nyatakakawo fia be Biblia-nusrɔ̃vi geɖe wɔ ŋgɔyiyi kabakaba hena nyɔnyrɔxɔxɔ, dzo gaɖo gbeƒãɖela siwo dzudzɔ gbeadzidede me, eye nɔviŋutsu Kristotɔ geɖe se le wo ɖokui me be yewodze azɔ be yewoaxɔ agbanɔamedziwo le hamea me. Ame geɖe wu le lɔlɔ̃m be yewoaxɔ Biblia-srɔ̃gbalẽwo le woa ŋutɔwo degbe me eye be woasrɔ̃e kpli yewo le aƒeme.\nÐasefo aɖe yi Biblia-nusɔsrɔ̃ aɖe wɔ ge, gake nusrɔ̃via menɔ aƒea me o. Esi srɔ̃a do go va mɔa nu la, nɔvinyɔnua gblɔ nɛ be yeaxlẽ nya aɖe tso agbalẽ gbadza aɖe me nɛ. Ŋutsua ɖo eŋu be: “Nyemele nya aɖeke dim mase o.” Nɔvinyɔnua gblɔ nɛ le Totonacgbe me be yewo degbe mee agbalẽ gbadzaa le. Esi ŋutsua see la, ete bentsi aɖe va henɔ anyi. Esi nɔvinyɔnua nɔ nua xlẽm nɛ la, ŋutsua nɔ gbɔgblɔm be, “Nyateƒee. Ẽ, nyateƒee.” Ele Kristotɔwo ƒe kpekpewo dem fifia.\nLe Yucatán la, Ðasefo aɖe srɔ̃ŋutsu tsi tre ɖe nyateƒea ŋu eye ɣeaɖewoɣi la, eƒoa nyɔnua ne etso kpekpeawo gbɔ va aƒeme. Esi wote kpekpewo wɔwɔ le Mayagbe me la, nɔvinyɔnua ɖoe be yeakpee. Ŋutsua de wo eye wodo dzidzɔ nɛ ŋutɔ. Fifia edea kpekpeawo edziedzi, wole Biblia srɔ̃m kplii, eye mehiã be míagagblɔe ya o gake, megaƒoa srɔ̃a o.\nŊutsu aɖe si doa Totonacgbe gblɔ na Ðasefo eve aɖewo be yemedo gbe ɖa kpɔ o elabena Katoliko nunɔlaa gblɔ na ye be gbe siwo wodo ɖa le Spaingbe me koe Mawu ɖoa toe. Le nyateƒe me la, ele be wòaxe fe na nunɔlaa be wòado gbe ɖa ɖe Totonacgbe dolawo ta. Ðasefoawo ɖe eme nɛ be Mawu ɖoa to gbegbɔgblɔ ɖesiaɖe, eye wotsɔ agbalẽ gbadza aɖe si le Totonacgbe me nɛ. Exɔe kple dzidzɔ gã aɖe.—Kronika II, 6:32, 33; Psalmo 65:3\nŊgɔyiyi siawo do dzidzɔ na Fiaɖuƒegbeƒãɖela geɖe ale be wole agbagba dzem be yewoasrɔ̃ afima vidzidziwo ƒe gbe aɖe alo be yewoaganyae ɖe edzi wu. Esia tututu wɔmee nutome sue dzikpɔla aɖe si subɔa hame atɔ̃ aɖewo siwo doa Nahuatlgbe le Puebla ƒe dziehe le. Egblɔ be: “Ðevi siwo dɔa alɔ̃ le kpekpewo me la nɔa ŋudzɔ heɖoa to nyuie ne mele nu ƒom le Nahuatlgbe me. Le kpekpe aɖe ƒe nuwuwu la, ŋutsuvi ƒe ene vi aɖe va gbɔnye hegblɔ nam be: ‘Kualtsin tajtoua’ (èƒo nu nyuie). Esia na mese le ɖokuinye me be nye agbagbadzedzeawo le vi ɖem.”\nẼ, nukuwo ‘ɖi hena ŋeŋe’ vavã le afima vidzidziwo ƒe agblea dzi, eye dzideƒo gã aɖe le amesiwo katã kpɔa gome le eme la si. (Yohanes 4:35) Roberto, amesi kpɔ gome le gbegɔmeɖeƒuƒoƒoawo ɖoɖo anyi me gblɔe kpuie le nya siawo me ale: “Nusi womaŋlɔ be akpɔ o ye wònye be míakpɔ dzidzɔɖatsiwo nanɔ gegem le mo na mía nɔviŋutsuwo kple nɔvinyɔnuwo esi wole to ɖom nyateƒea le woa ŋutɔwo degbe me hele nyateƒea gɔme sem. Esia ŋu bubu naa avi ʋena ɖem.” Ðikeke mele o be kpekpe ɖe dzianukwaretɔ siawo ŋu be woava Fiaɖuƒea ƒe akpa dzi hea dzidzɔ vɛ na Yehowa hã.—Lododowo 27:11.\n[Aɖaka si le axa 10, 11]\nGododo Kple Gbegɔmeɖela Aɖewo\n● “Tso ɣeyiɣi si mate ŋu aɖo ŋku nu dzi kee dzinyelawo fiam nyateƒea. Nublanuitɔe la, fofonye dzo le Kristotɔwo ƒe hamea me esime mexɔ ƒe 11. Le ƒe eve megbe la, danye dzo le mía gbɔ. Esi nyee nye ɖevi atɔ̃awo ƒe tsitsitɔ ta la, ele be mawɔ dɔ siwo danye wɔna tsã, togbɔ be meganɔ suku dem hã.\n“Míaƒe gbɔgbɔ me nɔviŋutsu kple nɔvinyɔnuwo kpe ɖe mía ŋu lɔlɔ̃tɔe gake agbea sesẽ na mí. Ɣeaɖewoɣi la, mebiaa ɖokuinye be: ‘Nukatae nusia le dzɔdzɔm ɖe dzinye? Nyemetsi kura o!’ Yehowa ƒe kpekpeɖeŋu koe na mete ŋu kpe akɔ kplii. Esi medo go le sekɛndrisuku la, mezu ɣeyiɣiawo katã ƒe subɔla, eye esia kpe ɖe ŋunye ŋutɔ. Esi woɖo Nahuatl gbegɔmeɖeƒuƒoƒoa la, wokpem be mava nye eme nɔla.\n“Fofonye gatrɔ va hamea me fifia, eye yonyemetɔ ŋutsuwo kple nyɔnuwo le Yehowa subɔm. Nye nuteƒewɔwɔ na Yehowa ɖe vi. Eyra nye ƒomea ŋutɔ.”—Alicia.\n● “Ðasefo sukuhati aɖe ƒo nu tso afisi agbe dzɔ tso ŋu. Nyemenɔ sukuxɔ me ɣemaɣi o eye esi menɔ vɔvɔ̃m be nyemate ŋu aɖo nya siwo woabia le dodokpɔa me ŋu o ta la, mebiae be wòaɖe nya si wògblɔ la me nam. Mebua tame le nusita amewo kuna ŋu ɣesiaɣi. Esi wòtsɔ Creation-gbalẽa * nam hegblɔ be yeasrɔ̃ Biblia kplim la, melɔ̃. Tameɖoɖo si le Wɔla si kple eƒe lɔlɔ̃ wɔ dɔ ɖe dzinye ŋutɔ.\n“Esi mewu suku nu la, mɔnukpɔkpɔ su asinye be mava zu Spaingbe kple Tzotzilgbe fiala. Gake esia abia be maʋu ayi teƒe aɖe si didi ŋutɔ, ahanɔ hehe xɔm le kwasiɖanuwuwuwo, si awɔe be mada Kristotɔwo ƒe kpekpewo aƒu. Ðe ema teƒe la, meva zu xɔtula. Fofonye, si menye Ðasefo o la meda asi ɖe nye nyametsotsoa dzi o. Emegbe esi menye subɔla mɔɖela la, woɖo ƒuƒoƒo aɖe be wòaɖe Biblia-srɔ̃gbalẽwo gɔme ɖe Tzotzil-gbe me. Edzrom vevie be makpɔ gome le eme.\n“Mekpɔe be agbalẽwo ƒe nɔviawo si nɔnɔ le woa ŋutɔwo degbe me na wose le wo ɖokui me be wode asixɔxɔ kple bubu yewo ŋu. Esia faa dzi na ame ŋutɔ. Mesena le ɖokuinye me be mɔnukpɔkpɔ gã aɖe ŋutɔe wònye be mawɔ dɔ sia.”—Humberto.\n● “Esime mexɔ ƒe ade la, danye dzo le mía gbɔ. Esi menɔ nye ƒewuiwo me la, fofonye dze nusɔsrɔ̃ kple Yehowa Ðasefowo. Gbeɖeka nɔvinyɔnu aɖe dze Biblia sɔsrɔ̃ kplim eye wòɖoa aɖaŋu siwo sɔhɛwo hiã la nam. Esi menye ƒewuivi si si dada menɔ o ta la, mesusu be nusia tututue mehiã. Mexɔ nyɔnyrɔ esi mexɔ ƒe 15.\n“Le ƒe 1999 me la, ame vɔ̃ɖi aɖewo wu fofonye le esi wodi be yewoaxɔ eƒe anyigba ta. Dzi ɖe le ƒonye ale gbegbe eye mese le ɖokuinye me be nyemagate ŋu anɔ agbe o. Gake menɔ gbe dom ɖa na Yehowa be wòado ŋusẽm. Nutome sue dzikpɔla aɖe kple srɔ̃a de dzi ƒo nam geɖe. Eteƒe medidi o, meva zu gbesiagbe mɔɖela.\n“Gbeɖeka mekpɔ ame aɖewo siwo zɔ afɔ gaƒoƒo ade be yewoava se nuƒo aɖe si axɔ miniti 20 si woaƒo le Totonac-gbe me, togbɔ be wowɔa kpekpe mamlɛawo ya ɖe Spaingbe me, evɔ womate ŋu ase egɔme o. Eyata edzɔ dzi nam ŋutɔ esime wokpem be mava kpe asi ɖe Biblia-srɔ̃gbalẽwo gɔmeɖeɖe ɖe Totonac-gbe me ŋu.\n“Megblɔna na fofonye be enye nye didi be masubɔ le Yehowa Ðasefowo ƒe alɔdzedɔwɔƒea. Egblɔ nam be manɔ bɔbɔe be woalɔ̃ be nye nyɔnuvi tre mava wɔ dɔ le afima o. Aleke gbegbe wòadzɔ dzi nɛ enye esi ne wòfɔ ɖe tsitre tso ame kukuwo dome hekpɔe be mete ŋu wɔ nusia, be mele Biblia-srɔ̃gbalẽwo gɔme ɖem ɖe mía degbe me!”—Edith.\n^ mm. 28 Life—How Did It Get Here? By Evolution or by Creation? si Yehowa Ðasefowo ta le ƒe 1985 me.\nTzotzil gbegɔmeɖeƒuƒoƒoa me tɔ aɖewo le nya aɖe si gɔmeɖeɖe sesẽ la me dzrom\nƉoe Ɖe Amewo Ɖoe Ɖe Amewo Mexico Vidzidziwo Le To Ðom Nyanyuia\nw04 8/15 axa 8-11\nÐe Aɖaŋuɖoɖo Nyui Xɔxɔ Hiã?\nAɖaŋuɖoɖo si Nyo Wu Ðesiaɖe Didi\nWoléa Fu Wo Dzodzro\nYehowa, Míaƒe ‘Sitsoƒe Le Hiãɣi’\nÐeɖi Tea Wo Ŋu Gake Womenaa Ta O\n“Mɔzɔla Nyanyuigbeƒãɖela” Kalẽtɔ Aɖe\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA August 15, 2004\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA August 15, 2004\nGBETAKPƆXƆ—TATA SI MÍESRƆ̃NA August 15, 2004


Nu Si Ta Fada Aɖe Do Le Eƒe Tsɔtsi Me | Gbebiame\nGBE BUBU Afrikaans Albanian Alur Amerika Tokunɔgbe Amharic Arabic Armenian Bashkir Basque Batak (Toba) Bengali Biak Bicol Bolivia Tokunɔgbe Brazil Tokunɔgbe Britain Tokunɔgbe Bulgarian Cambodian Catalan Cebuano Chavacano Chichewa Chile Tokunɔgbe Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Cibemba Cinyanja Croatian Czech Czech Republic Tokunɔgbe Dangme Danish Dutch Ecuador Tokunɔgbe Estonian Eŋlisi Eʋegbe Fante Faroese Fijian Finnish France Tokunɔgbe Franse Galician Georgian German Germany Tokunɔgbe Greek Guarani Gujarati Gun Hausa Hebrew Hiligaynon Huastec (San Luis Potosi) Hungarian Hunsrik Iban Icelandic Iloko Indonesian Isoko Italian Italy Tokunɔgbe Japan Tokunɔgbe Japanese Kabardin-Cherkess Kabuverdianu Kachin Kekchi Khakass Kikamba Kikaonde Kikuyu Kinyarwanda Kirghiz Kirundi Kongo Korea Tokunɔgbe Korean Krio Kwangali Kwanyama Latvian Lingala Lithuanian Low German Luganda Luo Luvale Macedonian Malagasy Malay Malayalam Maltese Mam Mapudungun Marathi Maya Mexico Tokunɔgbe Mixtec (Guerrero) Mizo Mongolian Myanmar Nahuatl (Huasteca) Norwegian Nzema Okpe Oromo Pangasinan Paraguay Tokunɔgbe Persian Peru Tokunɔgbe Poland Tokunɔgbe Polish Pomeranian Portuguese Portuguese (Portugal) Punjabi Quechua (Ayacucho) Quechua (Bolivia) Quechua (Cuzco) Quiche Quichua (Imbabura) Rarotongan Romanian Romany (Vlax, Russia) Runyankore Russian Rutoro Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spain Tokunɔgbe Spanish Sranantongo Swahili Swahili (Congo) Sweden Tokunɔgbe Swedish Tagalog Tahitian Talian Tamil Tandroy Tankarana Tarascan Tatar Tetun Dili Thai Tigrinya Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Umbundu Urdu Uruund Uzbek Valencian Venezuela Tokunɔgbe Vietnamese Waray-Waray Welsh Wolaita Xhosa Zande Zapotec (Isthmus) Zapotec (Lachiguiri) Zulu\nGBEBIAME | ANTONIO DELLA GATTA\nESI Antonio Della Gatta srɔ̃ nu le Roma abe ƒe asieke ene vɔ la, woɖoe fada le ƒe 1969 me. Emegbe la, eva zu fadasuku aɖe dzi kpɔla le Naples le Italy. Esi wònɔ afi ma srɔ̃ nu geɖe hede ŋugble ʋuu megbe la, eƒo nya ta be menye Biblia dzie wotu Katolikoha la ƒe nufiafiawo ɖo o. Egblɔ nu siwo me wòto le Mawu didi me na Nyɔ! talawo.\nTaflatsɛ ƒo nu tso wò ɖevimenɔɣi ŋu na mí.\nWodzim le ƒe 1943 me le Italy. Nye kple nɔvinyewo míetsi le kɔƒe sue aɖe me; mía fofo nye agbledela kple atikpala le kɔƒe ma me. Mía dzilawo he mí míeva zu Katolikotɔ akuakuawo.\nNu ka tae nèdi be yeanye fada?\nEsi menye ɖevi la, melɔ̃ fadawo ƒe mawunyawo sese le tsɔtsi. Ale si woƒoa nui kple woƒe kɔnu kpeɖiawo wɔa dɔ ɖe dzinye ŋutɔ. Eya ta meɖoe kplikpaa be nye hã mava zu fada godoo. Esi mexɔ ƒe 13 la, danye kplɔm yi sukukpo aɖe dzi be maɖade suku le afi ma; le suku sia me la, wonaa hehe ŋutsuviwo be woava su te nyuie ade fadawo ƒe suku.\nÐe Biblia-sɔsrɔ̃ hã kpe ɖe miaƒe hehexɔxɔa ŋua?\nMenye ale o. Esi mexɔ ƒe 15 la, nye nufiala aɖe na Nyanyuigbalẽm, eye mexlẽnɛ zi geɖe. Agbalẽ sia mee Yesu ƒe agbenɔnɔ kple eƒe subɔsubɔdɔa ŋuti nyawo le. Esi mexɔ ƒe 18 la, meyi Roma ɖade yunivɛsiti siwo le papa ƒe ŋusẽ te tẽe la dometɔ aɖewo. Mesrɔ̃ Latingbe, Helagbe, blemaŋutinya, xexemenunya, susuŋutinunya kpakple mawuŋununya le yunivɛsiti mawo me. Togbɔ be míeléa mawunyakpukpui aɖewo me nyawo ɖe susu me hegblɔna le Kwasiɖagbe ƒe tsɔtsia me hã la, menye ɖe míesrɔ̃a Biblia ŋutɔ ale o.\nEsi nèva zu fadasukudzikpɔla la, ɖe nèfia nu hã?\nSukua dzi kpɔkpɔ koŋue kpɔ ŋkunyeme. Gake mefiaa Vatikan ƒe Aɖaŋuɖotakpekpe Evelia ƒe sededewo hã sukuviawo.\nNu ka tae mègava kana ɖe Katolikoha dzi o?\nNu etɔ̃ aɖewoe ɖe fu nam. Míaƒe tsɔtsia dea nu dunyahehe me. Eŋea aɖaba ƒu hakplɔlawo kple hameviwo ƒe nu gbegblẽ wɔwɔwo dzi. Katolikoha ƒe nufiafia aɖewo menye nyateƒe o. Le kpɔɖeŋu me, aleke wòate ŋu adzɔe be Mawu si lɔ̃ ame la nawɔ fu amewo tegbee le ku megbe? Eye ɖe Mawu di ŋutɔŋutɔ be míalé gbedodoɖawo ɖe susu me anɔ gbɔgblɔm zi geɖe ahanɔ rosario xlẽm ɖe wo dzia? *\nKe nu kae nèwɔ?\nMenɔa avi dzi nɔa gbe dom ɖa na Mawu be wòafia mɔm. Meƒle Katolikotɔwo ƒe Biblia si nye Jerusalem Bible si le Italygbe me si woɖe ɖe go eteƒe medidi o la, eye medze exexlẽ gɔme. Gbe ɖeka le Kwasiɖagbe ŋdi esi míekpa le tsɔtsi eye meɖe nye awu nɔ nu kum la, ŋutsu eve aɖewo va fadasukua me. Wogblɔ be Yehowa Ðasefowoe yewonye. Míedzro Biblia me abe gaƒoƒo ɖeka ene eye míedzro nu siwo Biblia gblɔ be woatsɔ ade dzesi subɔsubɔha vavãtɔ la hã me.\nAleke nèkpɔ ame siwo va gbɔwò lae?\nAle si woka ɖe woƒe nyawo dzi kple ale si wotea ŋu ʋua mawunyakpukpuiawo bɔbɔe le Katoliko Biblia me la wɔ dɔ ɖe dzinye ŋutɔ. Emegbe la, Ðasefo bubu aɖe si ŋkɔe nye Mario va srɔ̃a nu kplim. Enye ame si gbɔa dzi ɖi hewɔa nuteƒe. Nu ka kee ɖadzɔ o, le Memleɖa ɖe sia ɖe ŋdi kaka ga asieke naƒo la, eƒoa sukua ƒe agbonuga godoo.\nAleke fada susɔeawo wɔa nu ne eva le Biblia srɔ̃m kpli wò?\nMekpea wo be woava wɔ ɖeka kple mí le nusɔsrɔ̃a me, gake wo dometɔ aɖeke metsɔe vevie o. Ke hã nusɔsrɔ̃a vivia nunye ŋutɔ. Mesrɔ̃ nu nyui geɖewo. Nu siawo dometɔ aɖewoe nye nu si ta Mawu ɖe mɔ ɖe vɔ̃ɖinyenye kple fukpekpe ŋu. Nya siawo ɖe fu nam ƒe geɖe.\nÐe wò tatɔwo xe mɔ ɖe wò Biblia-sɔsrɔ̃ nua?\nLe ƒe 1975 me la, meyi Roma zi geɖe ɖaɖe nu me na wo ku ɖe nye dzixɔse yeyeawo ŋu. Nye tatɔwo dze agbagba geɖe be yewoana matrɔ susu, gake wo dometɔ aɖeke mezã Biblia o. Mlɔeba le January 9, 1976 dzi la, meŋlɔ agbalẽ ɖo ɖe Roma be nyemeganye Katolikotɔ o. Le ŋkeke eve megbe la, meʋu le fadasukua eye meɖo keteke yi Yehowa Ðasefowo ƒe kpekpe aɖe, esiae nye zi gbãtɔ mede woƒe kpekpe. Takpekpee wònye; hame geɖewoe va ƒo ƒu wɔ takpekpe sia. Le takpekpea me la, nu sia nu to vovo kura tso nu siwo katã menya gbɔ. Biblia le Ðasefo ɖe sia ɖe si eye woʋunɛ ne nuƒolawo le nyati vovovoawo me dzrom.\nAleke wò ƒometɔwo wɔ nui?\nWo dometɔ geɖe tsi tsitre ɖe ŋunye vevie. Gake meva se be Ðasefowo le nu srɔ̃m kple nɔvinye ŋutsuawo dometɔ ɖeka le Lombardy si le Italy ƒe dziehe. Meyi ɖakpɔe, eye Ðasefo siwo le afi ma di dɔ kple xɔ nam. Le ƒe ma ƒe nuwuwu lɔƒo la, wonyrɔm eye mezu Yehowa Ðasefo.\nAzɔ ko mese le ɖokuinye me be mete ɖe Mawu ŋu\nÐe wòte ɖe dziwò be yewɔ tiatia sia?\nMevem kura o. Azɔ ko mese le ɖokuinye me be mete ɖe Mawu ŋu, elabena nu siwo menya tso eŋu la azɔ la nɔ te ɖe Biblia dzi, menye xexemenunya alo tsɔtsikɔnuwo dzie wotu wo ɖo o. Fifia mate ŋu akɔ dzi me afia nu amewo kple kakaɖedzi.\n^ mm. 13 Biblia ɖo nyabiase siawo kple bubu geɖewo ŋu wo me kɔ nyuie. Ele BIBLIA ƑE NUFIAFIAWO > BIBLIA ME BIABIAWO ƑE ŊUÐOÐOWO.\nƉoe Ɖe Amewo Ɖoe Ɖe Amewo Nu Si Ta Fada Aɖe Do Le Eƒe Tsɔtsi Me


Yesu nɔ mɔ zɔm to Samaria dua, si nɔ Yerusalem ƒe dziehe gome la, me. Ðeɖi te eŋu eye tsikɔ nɔ ewum. Ebɔbɔ nɔ anyi ɖe vudo aɖe to, eye wòbia tso Samaria nyɔnu aɖe si be wòadu tsia ana ɖe ye yeano. Ewɔ nuku na nyɔnua be ame si nye Yudatɔ le tsi biam ye, elabena le ƒe alafa gbãtɔa me la, Yudatɔwo kple Samariatɔwo melɔ̃a wo nɔewo ƒe nya o.\nNyɔnu sia si tɔtɔ la bia Yesu be: “Aleke wɔ wò, si nye Yudatɔ, nèle tsi biam nye Samaria nyɔnu be yeano?”\nYesu ɖo eŋu nɛ be: “Ne ɖe nènya Mawu ƒe nunana faa la kple ame si le gbɔgblɔm na wò be, ‘Na tsi vi aɖem mano’ la, anye ne wò boŋ èbiae, eye wòana agbetsi wò.”\nYesu yi edzi ɖe nu me nɛ be: “Ame sia ame si noa tsi sia ƒe ɖe la, tsikɔ agawui. Ame sia ame si ano tsi si manae ƒe ɖe la, tsikɔ magawui akpɔ o, ke boŋ tsi si manae la azu tsidzɔƒe le eyama me, si ayɔ agbagba, be wòana agbe mavɔ.”—Yohanes 4:1-15.\nTsi kae Yesu wɔnɛ?\nBIBLIA ɖɔa Wɔla, Yehowa Mawu, be enye “tsi gbagbe vudo.” (Yeremiya 2:13) Agbe nye nunana tso Mawu gbɔ, eye be míayi edzi anɔ agbe la, ele be míalɔ̃ faa awɔ tsi ŋutɔŋutɔ kple gbɔgbɔmetsi siwo wòna mí la ŋu dɔ.\nŊuɖoɖodidi na agbe me biabia vevitɔwo kekeake ƒe tsikɔ le amewo wum fifia wu ɣeyiɣi ɖe sia ɖe. Le nyateƒe me la, woate ŋu agblɔ be gbɔgbɔmekuɖiɖi aɖe le fu wɔm anyigbadzinɔlawo. Biabia siwo gbɔna ƒe ŋuɖoɖokpɔkpɔ ƒe tsikɔ le amewo wum vevie: Afi kae ame kukuwo le? Ðe mɔkpɔkpɔ li be míagava kpɔ wo gbe aɖe gbea? Nu ka tae Mawu ɖe mɔ fukpekpe li ɖo? Ðe míava kpɔ gbɔdzɔe tso aʋawɔwɔ, nu vlo wɔwɔ, dɔwuame, kple dɔléle si me le etsɔmea? Yehowa Ðasefowo xɔ edzi se be woate ŋu akpɔ biabia siawo ƒe ŋuɖoɖo siwo ŋu kakaɖedzi le la le Mawu ƒe Nya, Biblia, ƒe “tsi” fakɔnameawo me.\nEsime Yesu ƒo nu na Samaria nyɔnua le vudoa to, abe ale si míeƒo nu tso eŋu va yi ene la, ehe susu yi nyateƒe ƒe agbetsi si le sisim, si woate ŋu akpɔ le Mawu ƒe Nya la me la dzi. Yehowa Ðasefowo le kpewòm be nàva ɖɔ nyateƒea ƒe tsi dzadzɛawo kpɔ. Wogblɔ amekpekpe sia ŋu nya le Biblia gbalẽ mamlɛtɔa me be: “Ame sia ame si tsikɔ le wuwum la neva; Ame sia ame si lɔ̃ la, nexɔ agbetsi la femaxee.”—Nyaɖeɖefia 22:17.\nNe èdi be yeasrɔ̃ nu geɖe tso ale si Mawu Ƒe Fiaɖuƒea ahe yayrawo vɛ na ameƒomea ŋu la, ke te ɖe Yehowa Ðasefowo ŋu le woƒe Fiaɖuƒe Akpata si tsɔ gbɔwò la me alo nàzã adrɛs siwo le magazine sia ƒe axa 5 lia dometɔ si sɔ na wò atsɔ aŋlɔ lɛta ɖo ɖe wo. Àte ŋu akpɔ numeɖeɖe bubu geɖewo le Internet dzi nyatakakadzraɖoƒe si nye www.watchtower.org.—g09 01-E.\nÐE SUBƆSUBƆHAWO TE ŊU TSI AMEWO ƑE TSIKƆWUAMEA NUA NA WOA?\nSɔlemedede kple gbɔgblɔ be yenye Mawu subɔla ɖeɖe mate ŋu akpe ɖe ame ŋu wòake ɖe nyateƒe ƒe tsi fakɔnameawo ŋu o. Nyateƒeae nye be ɖeko subɔsubɔha gã siwo li egbea na amegbetɔwo ƒe kuxiwo gadzi ɖe edzi tsɔ wu be woakpe ɖe wo ŋu woakpɔ wo gbɔ. Kpɔ eƒe kpɔɖeŋu aɖe ɖa: Le aʋawɔɣiwo la, Katolikotɔwo wu Katolikotɔwo, eye Protestanttɔwo wu Protestanttɔwo—evɔ aʋakpelawo ƒe akpa eveawo siaa yi edzi nɔ koko ƒom na Mawu be wòakpe ɖe yewo ŋu yewoaɖu aʋaa dzi!\nTsɔ kpe ɖe eŋu la, woka nya ta le sɔlemehawo ƒe ŋukpenanuwɔna gbogbo aɖewo ŋu, siwo nye subɔsubɔhaŋgɔnɔlawo ƒe sɔlemegaɖuɖu alo gbɔdɔnuwɔnawo wɔwɔ ɖe ɖeviwo ŋu. Le nyateƒe me la, tsi siwo subɔsubɔha akpa gãtɔ nana la nye tsi ƒoɖi. (Nyaɖeɖefia 17:4-6; 18:1-5) Nɔnɔmea le abe ale si ko woŋlɔe ɖe Biblia me le Tito 1:16 ene be: “Wogblɔna le dutoƒo be yewonya Mawu, gake wotsɔ woƒe dɔwɔwɔwo gbe nu le egbɔ.” Subɔsubɔha akpa gãtɔ mete ŋu wɔ naneke tsɔ tsi amewo ƒe tsikɔwuame nu na wo le gbɔgbɔmekuɖiɖi ƒe ɣeyiɣi sia me o.\nWoɖo Biblia me biabia vevi siwo gbɔna ŋu le axa 224 gbalẽ si nye Nuka Tututue Nye Biblia ƒe Nufiafia? si me ta vovovo 19 le la me:\n“Nukae Nye Mawu ƒe Tameɖoɖo na Anyigba La?”\n“Afikae Ame Kukuwo Le?”\n“‘Ŋkeke Mamlɛawo’ Mee Míele Nyateƒea?”\n“Nukata Mawu Ðe Mɔ Fukpekpe Li?”\nÀte ŋu ake ɖe ‘nyateƒea ƒe tsiwo’ ŋu le Fiaɖuƒe Akpata si le miaƒe nutoa me me\nƉoe Ɖe Amewo Ɖoe Ɖe Amewo Tsi Si Naa Agbe Mavɔ\ng 1/09 axa 24-25


Nu Si Biblia Gblɔ Ði La Vana Eme\nMenye nusi dzɔ va yi la ŋuti nya vavã ɖeɖekoe Biblia la gblɔ o, ke egblɔ nusi ava dzɔ le ɣeyiɣi, si gbɔna me la hã ɖi. Amegbetɔwo mate ŋu agblɔ nusi ava dzɔ la ɖi o. Ema tae míenya be Biblia la tso Mawu gbɔ. Nukae Biblia la gblɔ le ɣeyiɣi, si gbɔna ŋu?\nEƒo nu tso Mawu ƒe aʋawɔwɔ gã aɖe ŋuti. Le aʋawɔwɔ sia me la, Mawu aɖe vɔ̃ɖivɔ̃ɖi kple ame vɔ̃ɖiwo katã ɖa le anyigba dzi; gake akpɔ amesiwo subɔnɛ la ta. Mawu ƒe fia, Yesu Kristo, akpɔ egbɔ be Mawu subɔlawo nase vivi le ŋutifafa kple dzidzɔkpɔkpɔ me; eye be womagalé dɔ alo aku akpɔ gbeɖe o.\nÐe mele be míakpɔ dzidzɔ be Mawu awɔ paradiso yeye ɖe anyigba dzi oa? Gake ne míedi be míanɔ paradiso sia me la, ele be míawɔ nane. Le agbalẽa ƒe ŋutinya mamlɛtɔ me la, míasrɔ̃ nusi wòle be míawɔ be míase vivi le nukunu, siwo Mawu dzra ɖo ɖi na amesiwo subɔnɛ me la. Eyata xlẽ Akpa ENYILIA be nànya nusi Biblia la gblɔ ɖi na ɣeyiɣi, si gbɔna la.\nŊUTINYA 114 LIA\nNu ka tae Mawu adɔ eƒe aʋakɔ si Yesu le ŋgɔ na be woaɖawɔ Armagedon-ʋa la?\nŊUTINYA 115 LIA\nAmegbetɔwo nɔ agbe le paradiso me le anyigba dzi kpɔ, eye nenema ke wòagava nɔ le etsɔme.\nŊUTINYA 116 LIA\nAle Si Míawɔ Anɔ Agbe Tegbee\nÐe nusɔsrɔ̃ tso Yehowa kple Yesu ŋu ɖeɖe sɔ gbɔa? Ne eya ɖeɖe mesɔ gbɔ o la, ke nu kae gahiã?\nAkpa 8—Nu Si Biblia Gblɔ Ði La Vana Eme


Kpe Ðe Ame Bubuwo Ŋu Be Woawɔ Woƒe Ŋutete Katã | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Bengali Bicol Bislama Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Colombia Tokunɔgbe Croatian Czech Dangme Danish Drehu Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Mexico Tokunɔgbe Moore Ndebele Ndonga Nepali Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Thai Tigrinya Tshiluba Tsonga Turkish Twi Tzotzil Ukrainian Urdu Uzbek Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\n“Maɖo aɖaŋu na wò, eye nye ŋku anɔ ŋuwò.”—PS. 32:8.\nBiblia me kpɔɖeŋu siwo ɖee fia be Yehowa léa ŋku ɖe ŋutete siwo le esubɔlawo si ŋu dometɔ aɖewo ɖe?\nu ka tae wòle be míaƒe susu nanɔ amewo ƒe nɔnɔme nyuiwo ŋu?\nAleke míate ŋu akpe ɖe ɖekakpuiwo alo nɔviŋutsu siwo xɔ nyɔnyrɔ eteƒe medidi o ŋu be woawɔ woƒe ŋutete katã?\n1, 2. Aleke Yehowa bua esubɔla siwo le anyigba dzi?\nNE ÐEVIWO le fefem la, ewɔa nuku na dzilawo ne wokpɔ dzɔdzɔmeŋutete vovovo siwo le ɖeviawo si. Wò hã ànya kpɔ esia teƒe kpɔ! Ate ŋu adzɔ be ɖeviawo dometɔ aɖe bi ale be wòlɔ̃a kamedefefe gake bubu ya lɔ̃a asinudɔ kple aɖaŋudɔ kpakple fefe aɖewo. Ŋutete ka kee ɖale ɖeviawo si o, edzɔa dzi na dzilawo ŋutɔ be yewoakpe ɖe wo ŋu woawɔ nunana siawo ŋu dɔ bliboe.\n2 Yehowa hã léa ŋku ɖe esubɔla siwo le anyigba dzi la ŋu. Ebua wo be wonye ‘dukɔwo katã ƒe nu vevitɔwo.’ (Hag. 2:7) Ebua wo alea le woƒe xɔse kple nuteƒewɔwɔ ta. Ke hã ɖewohĩ àde dzesii be, dzɔdzɔmeŋutete vovovowoe le hati Ðasefowo si. Nuƒoƒoŋutete le nɔviŋutsu aɖewo si, eye bubuwo hã bi ɖe ɖoɖowɔwɔ me. Nɔvinyɔnu geɖewo tea ŋu srɔ̃a gbe bubuwo kaba hezãa wo le gbeadzisubɔsubɔdɔa me. Wo dometɔ aɖewo hã dea dzi ƒo na hamea me tɔwo eye woléa be na dɔnɔwo. (Rom. 16:1, 12) Ðe medzɔa dzi na mí ŋutɔ be nɔvi Kristotɔ siawo tɔgbi ƒo xlã mí le hamea me oa?\n3 Gake edze abe haxɔsetɔ aɖewo, siwo dome sɔhɛwo kple nɔviŋutsu siwo xɔ nyɔnyrɔ eteƒe medidi o le, mekpɔ akpa vevi si wɔm wole le hamea me la dze sii haɖe o ene. Aleke míakpe ɖe wo ŋu woawɔ woƒe ŋutete katã? Nu ka tae wòle be míadze agbagba ade dzesi ŋutete nyui siwo le wo si ale be míabu wo abe ale si Yehowa bua wo ene?\nYEHOWA KPƆA NƆNƆME NYUI SIWO LE MÍA SI\n4, 5. Aleke Ʋɔnudrɔ̃lawo 6:11-16 ɖee fia be Yehowa léa ŋku ɖe ŋutete siwo le esubɔlawo si ŋu?\n4 Biblia me ŋutinya geɖe na wòdze ƒãa be Yehowa kpɔa nɔnɔme nyui siwo le subɔlawo si, eye wòléa ŋku ɖe ŋutete siwo le wo si hã ŋu. Le kpɔɖeŋu me, esi Mawu tia Gideon be wòaɖe yeƒe amewo tso Midiantɔwo si me la, anya wɔ nuku nɛ ŋutɔ esi mawudɔlaa gblɔ be: “Yehowa li kpli wò, wò ŋutsu kalẽtɔ!” Edze ƒãa be Gideon mebui kpɔ gbeɖe be yenye “kalẽtɔ” o. Ese le eɖokui me be yemate ŋu aɖe Mawu ƒe amewo o. Gake abe ale si dzeɖoɖoa ɖee fia ene la, Yehowa ya ƒe susu le Gideon ŋu to vovo. Ekpɔ ŋutete si le esi.—Mixlẽ Ʋɔnudrɔ̃lawo 6:11-16.\n5 Yehowa ka ɖe edzi be Gideon aɖe Israel viwo elabena elé ŋku ɖe ŋutete siwo le esi ŋu. Le kpɔɖeŋu me, Yehowa ƒe dɔlaa kpɔ ale si Gideon nɔ lu ƒom kple eƒe ŋusẽ katãe. Mawudɔlaa gakpɔ nu bubu aɖe hã. Le Biblia ƒe ɣeyiɣiwo me la, agbledelawo ƒoa agblemenukuwo le gbadzaƒe ale be ya nate ŋu alɔ tsroawo adzoe. Xexe Yeye Gɔmeɖeɖe Biblia gblɔ be, ‘Gideon nɔ lu ƒom le wainfiãƒe be Midiantɔwo nagakpɔ ye o.’ Medi be woava xɔ lua le ye si o. Edze aɖaŋu ŋutɔ! Le Yehowa gbɔ la, menye agbledela dzeaye koe Gideon nye o, ke edze aɖaŋu hã. Ɛ̃, Yehowa kpɔ ŋutete si le esi eye wòzãe.\n6, 7. (a) Aleke ale si Yehowa bu nyagblɔɖila Amos la to vovo tso Israel vi aɖewo tɔ gbɔe? (b) Nu kae ɖo kpe edzi be Amos menye ame si mele ɖeke me nyam o?\n6 Nenema kee Yehowa kpɔ ŋutete si le nyagblɔɖila Amos si togbɔ be ame geɖe abui be mele ɖeke me o hã. Amos ŋutɔ gblɔ be alẽkplɔla kple gbotidola alo gbotigble dzi kpɔlae yenye. Wobua gbotsetse be enye ame dahewo ƒe nuɖuɖu. Esime Yehowa tia Amos be wòagblɔ ʋɔnudrɔ̃nya ɖe to-ewo-fiaɖuƒe si me tɔwo nɔ trɔ̃ subɔm ŋu la, Israel vi aɖewo anya susui be amee vɔ tae wotsɔ dɔa de asi na Amos maɖinu ma ɖo.—Mixlẽ Amos 7:14, 15.\n7 Kɔƒe totroe aɖe mee Amos tso, gake womate ŋu agblɔ be mele ɖeke me nyam o, elabe enya nu tso amewo ƒe dekɔnuwo kple dziɖula siwo nɔ anyi le woƒe ɣeyiɣia me ŋu nyuie. Anɔ eme be enya nɔnɔme siwo le Israel eye wòsrɔ̃ nu tso dukɔ siwo ƒo xlã wo hã ŋu tso asitsalawo gbɔ. (Amos 1:6, 9, 11, 13; 2:8; 6:4-6) Biblia ŋuti nunyala aɖewo kafu Amos ɖe eƒe nuŋɔŋlɔɖaŋu ta. Ezã nya siwo gɔme sese le bɔbɔe gake wowɔa dɔ ɖe ame dzi, eye wòzã kpɔɖeŋunyagbɔgblɔwo kple nyamenyawo hã nyuie. Vavãe, ale si Amos ɖo nya ŋu na nunɔla Amazya dzideƒotɔe la ɖo kpe edzi be Yehowa mewɔ vodada esi wòtia Amos o, eye be ekpɔ ŋutete tɔxɛwo le eŋu si ame bubuwo manya kpɔ le gɔmedzedzea o.—Amos 7:12, 13, 16, 17.\n8. (a) Kakaɖedzi kae Yehowa na David? (b) Aleke Psalmo 32:8 de dzi ƒo na ame siwo susuna be ŋutete mele yewo si o?\n8 Nyateƒee, Yehowa dea dzesi ŋutete si le esubɔla ɖe sia ɖe si. Eka ɖe edzi na Fia David be yeafia mɔe eye ‘yeƒe ŋku anɔ eŋu.’ (Mixlẽ Psalmo 32:8.) Èkpɔ nu si tae wòle be esia nade dzi ƒo na mía? Togbɔ be ɖewohĩ míekana ɖe mía ɖokui dzi o hã la, Yehowa ate ŋu akpe ɖe mía ŋu míawɔ nu siwo míeku drɔ̃e kura be míate ŋu awɔ o la wòagbɔ edzi. Ale si ko dɔfiala nɔa mɔ fiam dɔsrɔ̃vi yeye henɔa kpekpem ɖe eŋui la, nenema kee Yehowa hã nɔa mɔ fiam mí henɔa kpekpem ɖe mía ŋu be míate ŋu awɔ míaƒe ŋutete katã le esubɔsubɔ me. Eye ate ŋu ato mía nɔviwo dzi awɔ esia. Le mɔ kawo nu?\nLÉ ŊKU ÐE NƆNƆME NYUI SIWO LE AMEWO SI ŊU\n9. Aleke míate ŋu awɔ ɖe aɖaŋu si Paulo ɖo na mí be míaƒe ‘ŋku nanɔ’ ame bubuwo ƒe nyonyo ŋu la dzi?\n9 Paulo de dzi ƒo na Kristotɔwo katã be woƒe ‘ŋku nenɔ’ haxɔsetɔwo ƒe nyonyo ŋu. (Mixlẽ Filipitɔwo 2:3, 4.) Nu si aɖaŋuɖoɖo ma fiae nye be míade dzesi nunana siwo le amewo si, eye míakafu wo ɖe wo ta. Aleke nèsena le ɖokuiwò me ne ame aɖe he susu yi ŋgɔyiyi nyui siwo wɔm nèle dzi? Zi geɖe la, esia aʋã wò be nàgado vevie nu geɖe wu. Nenema kee ne míena mía nɔviwo kpɔe be míedea asixɔxɔ wo ŋu la, esia ade dzi ƒo na wo be woawɔ geɖe le mawusubɔsubɔ me.\n10. Ame kawo koŋ ŋue wòle be míalé ŋku ɖo?\n10 Ame kawo koŋ ŋue wòle be míalé ŋku ɖo? Ele eme baa be ɣeaɖewoɣi la, ehiãna be amewo ƒe ŋku nanɔ mía dometɔ ɖe sia ɖe ŋu. Ke hã ɖekakpuiwo kple nɔviŋutsu siwo xɔ nyɔnyrɔ eteƒe medidi o lae wòhiã vevie be woakpɔe be yewole akpa vevi aɖe wɔm le hamea me. Esia akpe ɖe wo ŋu woakpɔe be wodea asixɔxɔ yewo ŋu le Mawu ƒe amewo dome. Gake ne mele alea o la, womadi be yewoaminya agbanɔmedzi geɖewo le hamea me o, evɔ nu siae Mawu ƒe Nya la de dzi ƒo na wo be woawɔ.—1 Tim. 3:1.\n11. (a) Aleke hamemetsitsi aɖe kpe ɖe ɖekakpui aɖe ŋu wòɖu ŋukpe dzi? (b) Nu kae nèsrɔ̃ tso Julien ƒe kpɔɖeŋua me?\n11 Ludovic, si nye hamemetsitsi aɖe si ŋutɔ hã ŋu wokpe ɖo etɔxɛ esime wònye sɔhɛ la gblɔ be: “Ne metsɔ ɖe le eme na nɔviŋutsu aɖe vavã la, ewɔa ŋgɔyiyi kabakaba wu.” Ludovic gblɔ tso Julien si nye ɖekakpui aɖe si ŋu kpena la ŋu be: “Ne Julien di be yeawɔ geɖe le hamea me la, mekana ɖe eɖokui dzi o, eya ta enɔa nu wɔm ɖeƒomevii. Gake mekpɔe be efa tu ŋutɔ eye wòdina vevie be yeakpe ɖe hamea me tɔwo ŋu. Eya ta le esi mahe nya ɖe eŋu teƒe la, metsɔ susu ɖo eƒe nɔnɔme nyuiwo ŋu hedze agbagba be made dzi ƒo nɛ.” Eteƒe medidi o, Julien dze hezu subɔsubɔdɔwɔla eye fifia enye gbesiagbe mɔɖela.\nKPE ÐE WO ŊU WOAWƆ WOƑE ŊUTETE KATÃ\n12. Nu kae wòle be míawɔ be míate ŋu akpe ɖe mía nɔviwo ŋu? Gblɔ eƒe kpɔɖeŋu.\n12 Eme kɔ be hafi míate ŋu akpe ɖe ame bubuwo ŋu woawɔ woƒe ŋutete katã la, ele be míanɔ ŋku lém ɖe nu ŋu. Abe ale si Julien ƒe kpɔɖeŋua ɖee fia ene la, ele be míakpɔ nu ayi ŋgɔ wu amewo ƒe gbɔdzɔgbɔdzɔwo ale be míade dzesi woƒe nɔnɔme nyuiwo kple dzɔdzɔmeŋutete siwo ŋu dɔ woate ŋu awɔ geɖe wu. Alea tɔgbie Yesu wɔ nu ɖe apostolo Petro ŋu. Togbɔ be edzena ɣeaɖewoɣi abe ɖe womate ŋu aka ɖe Petro dzi o ene hã la, Yesu gblɔ ɖi be ava li ke abe agakpe ene.—Yoh. 1:42.\n13, 14. (a) Aleke Barnaba ɖe nugɔmesese fia le Marko gome? (b) Aleke wokpe ɖe nɔviŋutsu ɖekakpui aɖe ŋu abe Marko ke ene? (Kpɔ nɔnɔmetata si le nyati sia ƒe gɔmedzedze.)\n13 Barnaba hã ɖe nugɔmesese fia le Yohanes si wogayɔna be Marko gome. (Dɔw. 12:25) Le Paulo kple Barnaba ƒe dutanyanyuigbɔgblɔ ƒe mɔzɔzɔ gbãtɔ me la, Marko nye woƒe “kpeɖeŋutɔ,” ɖewohĩ etsɔa dɔ na wo. Ke hã esi woɖo Pamfilia la, Marko trɔ le wo yome kpata. Eva hiã be Paulo kple Barnaba ɖeɖe nato nuto aɖe si me adzoblasuwo bɔ ɖo me azɔ mɔ ayi dzigbe gome. (Dɔw. 13:5, 13) Gake edze ƒãa be Barnaba metsɔ susu ɖo Marko ƒe gbɔdzɔgbɔdzɔwo ŋu o, ke boŋ eƒe susu nɔ eƒe nɔnɔme nyuiwo ŋu eye wòzã mɔnukpɔkpɔa emegbe tsɔ na hehee. (Dɔw. 15:37-39) Esia kpe ɖe Marko si nye ɖekakpui ŋu wòyi ŋgɔ va zu Yehowa subɔla si tsi le gbɔgbɔ me. Dzidzɔtɔe la, Marko nɔ Paulo ŋu le Roma esime wònɔ gaxɔ me, eye eya hã kpe ɖe eŋu woɖo gbedonamewo ɖe Kristotɔ siwo nɔ Kolose hamea me; gawu la, apostoloa ƒo nu nyui tso eŋu. (Kol. 4:10) Wò ya bu ale si gbegbe Barnaba ƒe dzi adze emee esime Paulo ŋutɔ bia be Marko nava kpe ɖe ye ŋu la ŋu kpɔ.—2 Tim. 4:11.\n14 Alexandre si woɖo hamemetsitsi nyitsɔ laa ɖo ŋku ale si nɔviŋutsu aɖe kpe ɖe eŋui dzi eye wògblɔ be: “Esime nyemetsi alea o la, avu kple kɔe wònyena nam ne wobia tso asinye be mado gbe ɖa le dutoƒo. Hamemetsitsi aɖe fia ale si madzra ɖo ɖe gbedodoɖa ŋu ahaɖe dzi ɖi lam. Le esi wòagbe be yemagade gbedodoɖa asi nam o teƒe la, enaa mɔnukpɔkpɔm medoa gbe ɖa edziedzi le kpekpe hena gbeadziyiyi me. Eteƒe medidi o meva doa gbe ɖa kple kakaɖedzi.”\n15. Aleke Paulo ɖee fia be yedea asixɔxɔ nɔviawo ŋu?\n15 Ne míekpɔ nɔnɔme nyui aɖe le Kristotɔ aɖe ŋu la, ɖe míegblɔa ale si míedea asixɔxɔ nɔnɔme nyui ma ŋu la nɛa? Le Romatɔwo ta 16 lia me la, Paulo kafu nɔvi siwo wu 20 ɖe nɔnɔme nyui siwo le wo si, siwo tae wòlɔ̃ wo vevie la ta. (Rom. 16:3-7, 13) Le kpɔɖeŋu me, Paulo lɔ̃ ɖe edzi be Andronika kple Yunia wonye Kristo yomedzelawo ɣeyiɣi didi wu ye tsɔ te gbe ɖe woƒe Kristotɔwo ƒe dzidodo dzi. Paulo ƒo nu tso Rufo dada hã ŋu vividoɖeameŋutɔe, ɖewohĩ enɔ susu hem yi ale si nɔvinyɔnu sia lé be nɛ do ŋgɔ la dzi.\nFrédéric (miame) de dzi ƒo na Rico wòɖoe kplikpaa be yeasubɔ Yehowa (Kpɔ memama 16)\n16. Ne míekafu sɔhɛwo la, nu kae ate ŋu ado tso eme?\n16 Ne míekafua amewo tso dzi me la, nu nyuiwo ate ŋu ado tso eme. Bu Rico si nye ŋutsuvi dzaa aɖe le France ŋu kpɔ. Dzi ɖe le eƒo esi fofoa si menye Ðasefo o tsi tre ɖe eƒe nyɔnyrɔxɔxɔ ŋu. Rico susui be ele be yealala va se ɖe esime yetsi xɔ ƒe 18 hafi yeate ŋu asubɔ Yehowa bliboe. Elé blanui le esi woɖua fewu le eŋu le suku ta. Frédéric si nye hamemetsitsi si si wobia tso be wòasrɔ̃ nu kple ŋutsuvi sia gblɔ be: “Mekafu Rico be tsitretsiɖeŋu siwo wòdoa goe ɖee fia be dzi le eƒo wòʋua eƒe xɔse me le suku.” Kafukafunya siawo de dzi ƒo na Rico wòɖoe kplikpaa be yeayi edzi aɖo kpɔɖeŋu nyui, eye esia na be eya kple fofoa dome va le nyuie wu. Rico xɔ nyɔnyrɔ esime wòxɔ ƒe 12.\nJérôme (ɖusime) kpe ɖe Ryan ŋu wòzu dutanyanyuigblɔla (Kpɔ memama 17)\n17. (a) Aleke míate ŋu akpe ɖe mía nɔviwo ŋu woawɔ ŋgɔyiyi? (b) Aleke dutanyanyuigblɔla aɖe tsɔ ɖe le eme na nɔviŋutsu ɖekakpuiwo, eye nu kae do tso eme?\n17 Ɣesiaɣi si míekafu mía nɔvi aɖe ɖe dɔdeasi nyui si wòwɔ alo agbagba si wòdze ta la, eʋãnɛ be wòawɔ eƒe ŋutete geɖe wu le Yehowa subɔsubɔ me. Nɔvinyɔnu Sylvie, * si le subɔsubɔm le Betel le France ƒe geɖee nye esia gblɔ be nɔvinyɔnuwo hã ate ŋu akafu nɔviŋutsuwo. Ede dzesi be, nɔvinyɔnuwo tea ŋu dea dzesi nanewo nyuie wu eya ta woate ŋu akafu nɔviŋutsuwo ɖe woƒe agbagbadzedzewo ta. To esia dzi la, woƒe dzideƒonyawo naa kpekpeme ganɔa nɔviŋutsu kpɔnuteƒewo ƒe nyawo ŋu. Egblɔ kpee be: “Nye ya mekpɔe be enye míaƒe dɔdeasi be míakafu amewo.” (Lod. 3:27) Jérôme, dutanyanyuigblɔla aɖe si le French Guiana (Guyane française) kpe ɖe nɔviŋutsu ɖekakpui geɖewo ŋu wozu dutanyanyuigblɔlawo. Egblɔ be: “Mede dzesii be ne mekafu nɔviŋutsu ɖekakpuiwo ɖe nane si wowɔ nyuie le subɔsubɔdɔa me alo ɖe nyaŋuɖoɖo nyuie ta la, dzo gaɖoa wo me. Esia wɔnɛ be wowɔa woƒe ŋutetewo geɖe wu.”\n18. Nu ka tae wònyo be míawɔ dɔ kple nɔviŋutsu sɔhɛwo?\n18 Míate ŋu ade dzi ƒo na míaƒe haxɔsetɔwo be woawɔ ŋgɔyiyi ne míewɔa dɔ kpli wo ɖekae. Hamemetsitsi ate ŋu abia tso nɔviŋutsu sɔhɛ aɖe si nya kɔmpiuta zazã si be wòata nyati aɖewo siwo ate ŋu ade dzi ƒo na nɔvi tsitsi siwo si kɔmpiuta mele o la tso jw.org. Alo ne miele Fiaɖuƒe Akpata me dzram ɖo la, ɖe nàte ŋu ana nɔvi sɔhɛ aɖe nawɔ dɔ kpli wòa? Esia wɔwɔ ana mɔnukpɔkpɔ nasu asiwò nàde dzesi ŋutete siwo le esi, akafui ahakpɔ nu nyui siwo ado tso eme.—Lod. 15:23.\nTU WO ÐO ÐE ETSƆME ŊU\n19, 20. Nu ka tae wòle be míakpe ɖe ame bubuwo ŋu be woawɔ ŋgɔyiyi?\n19 Esi Yehowa tia Yosua be wòakplɔ Israel viwo la, ede se na Mose be ‘wòade dzi ƒo’ na Yosua eye ‘wòado ŋusẽe.’ (Mixlẽ 5 Mose 3:28.) Ame geɖewo le zi ƒom ɖe xexea me katã ƒe hamea ŋu. Kristotɔ kpɔnuteƒewo katã ate ŋu akpe ɖe nɔviŋutsu sɔhɛwo kple ame yeyewo ŋu be woawɔ woƒe ŋutete katã le mawusubɔsubɔ me, ke menye hamemetsitsiwo ɖeɖe ko o. To esia dzi la, wo dometɔ geɖe wu aƒo wo ɖokui ɖe ɣeyiɣiawo katã ƒe subɔsubɔdɔa me eye “woadze nyuie be woafia nu ame bubuwo” hã.—2 Tim. 2:2.\n20 Eya ta hame si woɖo anyi xoxo alo ƒuƒoƒo si azu hame kpuie mee míeɖale o, mina míatu mía nɔewo ɖo ɖe etsɔme ŋu. Nu vevitɔ si akpe ɖe mía ŋue nye be míasrɔ̃ Yehowa, ame si léa ŋku ɖe nu nyui siwo esubɔlawo wɔna la ŋu ɣesiaɣi.


‘Dzidzɔtɔe Nye Amesi ƒe Asi Tu Nunya’\nGbetakpɔxɔ—Tata Si Míesrɔ̃na | March 15, 2001\nGBE BUBU Albanian Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Shona Silozi Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese Zulu\nENYE hakpanyaŋlɔla, xɔtuɖaŋunyala, kple fia. Dɔlar miliɔn 200 kple edzivɔ si wòkpɔna ƒe sia ƒe la wɔe be wònye fia si si kesinɔnuwo nɔ wu fia siwo katã nɔ anyigba dzi kpɔ. Ŋutsua ƒe nunya hã na wòxɔ ŋkɔ. Ewɔ dɔ ɖe fianyɔnu aɖe si va srãe kpɔ dzi ale gbegbe be wògblɔ be: “Kpɔ ɖa, womegblɔ woƒe afã gɔ̃ hã nam o; èƒo nya, si wogblɔ le wò nunya kple wò kesinɔnu ŋuti mese la ta.” (Fiawo I, 10:4-9) Ðoƒe siae nɔ blema Israel Fia Salomo si.\nKesinɔnuwo kple nunya siaa nɔ Salomo si. Eye ema na wòdze nyuie ada nu evea siaa kpɔ awɔ nyametsotso le wo dometɔ si le vevie wu ŋu. Eŋlɔ bena: “[Dzidzɔtɔe nye] amesi tu nunya kple amesi ƒe asi su gɔmesese dzi. Elabena eƒeƒle nyo wu klosalo ƒeƒle, eye eƒe viɖe ƒo sika ta. Exɔ asi wu adzagba, eye wò nu veviwo katã mede enu o.”—Lododowo 3:13-15.\nGake afikae míate ŋu akpɔ nunya le? Nukatae wòxɔ asi wu kesinɔnuwo? Nukawoe wɔe be wòdze ame ŋu wu? Biblia ƒe agbalẽ si nye Lododowo ƒe ta 8 lia, si Salomo ŋlɔ, ɖo biabia siawo ŋu le mɔ lédziname aɖe nu. Le afima la, woɖɔ nunya abe ame ene, abe ɖe wòte ŋu ƒoa nu hewɔa nu ene. Eye nunya ŋutɔ ɖe eƒe nu lédziname kple eƒe asixɔxɔ gblɔ.\n“Ele ɣli dom”\nLododo ta 8 dze egɔme kple nyabiabia si naa wobua tame, be: “Ðe nunya mele ɣli dom, eye gɔmesese ƒe gbe mele ɖiɖim oa?” * Ẽ, nunya kple gɔmesese le ɣli dom, gake menye abe nyɔnu agbegbegblẽnɔla si dea xa ɖe teƒe do vivitiwo hetsɔa amenublenyawo nɔa dali domee ɖe ɖekakpui tsigbɔdome makpɔnuteƒe aɖe ƒe tome ene o. (Lododowo 7:12) “Etsi tre ɖe togbɛwo tame le mɔ to, kple mɔ dogoewo nu. Ele ɣli dom le agboawo xa, le dua ƒe mɔ nu kple ʋɔtruawo nu.” (Lododowo 8:1-3) Wosea nunya ƒe gbe sesẽ si me kakaɖedzi le la sesĩe eye eme kɔna nyuie le ablɔwo dzi—le agboawo xa, le mɔ dogoewo nu, le du ƒe ʋɔtruwo nu. Amewo ate ŋu ase gbe ma bɔbɔe ahawɔ nu ɖe enu.\nAmekae ate ŋu agblɔ be mawumenunya si woŋlɔ ɖe Mawu ƒe Nya, Biblia, si tso gbɔgbɔ me me la meli amesiame kloe si di be wòasu ye si la nakpɔ o? The World Book Encyclopedia gblɔ be: “Bibliae nye agbalẽ si woxlẽ wu le ŋutinya me.” Egblɔ kpee be: “Woma Biblia geɖe wu agbalẽ bubu ɖesiaɖe. Woɖe Biblia hã gɔme zi geɖe, eye ɖe gbegbɔgblɔ geɖe me, wu agbalẽ bubu ɖesiaɖe.” Le esi Biblia bliboa alo eƒe akpa aɖe le gbegbɔgblɔ kple gbetagbe siwo wu 2,100 me ta la, Mawu ƒe Nyaa ƒe akpa aɖe ya teti le amegbetɔƒomea me tɔ 90 le alafa me si le woa ŋutɔwo degbe me.\nYehowa Ðasefowo le gbeƒã ɖem Biblia me gbedasia le afisiafi. Wole gbeƒã ɖem Mawu ƒe Fiaɖuƒe ŋuti nyanyuia hele Mawu ƒe Nyaa me nyateƒeawo fiam amewo moveviɖoɖotɔe le dukɔ 235 me. Wotaa woƒe magazine siwo wotu ɖe Biblia dzi, siwo nye Gbetakpɔxɔ si wotana ɖe gbegbɔgblɔ 140 me, kple Nyɔ! si wotana ɖe gbegbɔgblɔ 83 me, la dometɔ ɖesiaɖe miliɔn 20 kple edzivɔ. Le nyateƒe me la, nunya yi edzi le ɣli dom sesĩe le ablɔwo dzi!\n“Amegbetɔviwoe Nye Gbe Le Ðiɖim Na”\nNunya si woɖɔ amee la dze nuƒoƒo gblɔ be: “Ŋutsuwo, miawoe mele ɣli dom na, eye amegbetɔviwoe nye gbe le ɖiɖim na. Mi bebewuwo, mixɔ ayedzedze na mia ɖokui, eye mi bometsilawo, mixɔ gɔmesese na mia ɖokui!”—Lododowo 8:4, 5.\nƔli si dom nunya le la ɖina wosena le xexeame katã. Ele ameƒomea katã kpem. Ele ame bebewuwo gɔ̃ hã kpem be woadze aye alo aɖɔ ŋu ɖo, eye be gɔmesese nasu ame tsibomewo si. Le nyateƒe me la, Yehowa Ðasefowo xɔe se be Biblia nye agbalẽ na amewo katã eye wodzea agbagba ameŋkumemakpɔmakpɔtɔe be woade dzi ƒo na amesiame si wodoa goe be wòaku eme ahake ɖe nunya ƒe nya siwo le eme la ŋu.\n‘Nye Nu Gblɔa Nyateƒe’\nEsi nunya nɔ eƒe kokoƒoƒoa kekem ɖe enu la, egblɔ be: “Misee, elabena nya xɔasi gblɔm mele, eye nusi le eteƒe pɛpɛpɛ la, nye nu agblɔ. Elabena nyateƒe gblɔm nye nu le, eye nu vɔ̃ɖi enye ŋunyɔ na nye nuyiwo. Nye numenyawo katã le eteƒe, aye kple alakpa mele wo me o.” Ẽ, nunya ƒe nufiafiawo nyo eye wodzɔ, wonye nyateƒe eye wole eteƒe. Amebeble alo alakpa aɖeke mele wo me o. “Wo katã me kɔ na amesiwo dze nunya, eye wosɔ na amesiwo ƒe asi tu sidzedze la.”—Lododowo 8:6-9.\nEyata esɔ be nunya naxlɔ̃ nu be: “Mixɔ nye amehehe wu klosalo kple sidzedze wu sika nyuitɔ.” Nunya le kokoƒoƒo sia me, “elabena nunya nyo wu adzagba, eye nu veviwo katã mede enu o.” (Lododowo 8:10, 11) Gake nukatae? Nukae na nunya xɔ asi wu kesinɔnuwo?\n“Nye Kutsetse Xɔ Asi Wu Sika”\nNu siwo nunya naa amesiwo ɖoa toe la xɔ asi wu sika, klosalo, alo adzagba. Esi nunya nɔ nusi nunana siawo nye yɔm la, egblɔ be: “Nye, nunya, gbɔe ayedzedze le, eye asinye mee tamebubu vavã ƒe sidzedze le. Yehowa-vɔvɔ̃ enye fuléle vɔ̃; melé fu dada, ɖokuidodoɖedzi, mɔ vɔ̃ɖi kple alakpanu.”—Lododowo 8:12, 13.\nNunya naa ayedzedze kple tamebubuŋutete amesi si wòle. Le esi wònye “Yehowa-vɔvɔ̃ enye nunya ƒe gɔmetoto” ta la, Mawu-vɔvɔ̃ deto kple bubu hã nɔa amesi si mawumenunya le si na Mawu. (Lododowo 9:10) Le esia ta, eléa fu nusiwo Yehowa lé fui. Medana, doa eɖokui ɖe dzi, nɔa agbe gbegblẽ, hegblɔa alakpanyawo kura o. Eƒe fuléle vɔ̃ kpɔa eta tsoa ŋusẽ gbegblẽ kpɔkpɔ ɖe amewo dzi me. Aleke wòle vevie nye si be amesiwo le agbanɔamedzinɔƒewo le Kristo-hamea me, kple ƒome ƒe tawo, nadi nunya enye si!\nNunya yi edzi be: “Tɔnyee nye adaŋudede kple edzisusu; nyee nye gɔmesese, eye tɔnyee nye ŋusẽ. Dzinyee fiawo tona ɖua fia, eye amegãwo dea se dzɔdzɔe. Dzinyee tatɔwo tona ɖua amegã, eye anyigba dzi ʋɔnudrɔ̃lawo katã nyea ame ŋkutawo.” (Lododowo 8:14-16) Nunya ƒe kutsetsewo dometɔ aɖewoe nye nugɔmesese, gɔmesese, kple ŋusẽ—si nye nusiwo dziɖulawo, amegãwo, ame ŋkutawo hiã vevie. Nunya le vevie na amesiwo le ŋusẽnɔƒewo kple amesiwo ɖoa aɖaŋu na ame bubuwo.\nNunya vavãtɔ li amesiame akpɔ faa, gake menye amesiamee kpɔnɛ o. Ne etsɔ ɖe ame aɖewo gbɔ kpuie gɔ̃ hã la, wo gbenɛ alo ƒoa asa nɛ. Nunya be: “Melɔ̃a amesiwo lɔ̃m, eye amesiwo diam la, kpɔam.” (Lododowo 8:17) Amesiwo dia nunya vevie la koe akpɔe.\nNunya ƒe mɔwo sɔ eye wodzɔ. Eɖoa eteƒe na edilawo. Nunya be: “Kesinɔnu kple bubu, nu xoxowo kple dzɔdzɔenyenye le asinye. Nye kutsetse xɔ asi wu sika kple sika nyuitɔ, eye nye nukpɔkpɔ nyo wu klosalo nyuitɔ. Dzɔdzɔenyenye ƒe mɔ dzi zɔm mele kple nu dzɔdzɔe ƒe toƒe, ne mana kesinɔnu amesiwo lɔ̃am, eye made nu nudzraɖoƒe na wo fũ.”—Lododowo 8:18-21.\nTsɔ kpe ɖe nɔnɔme ɖedzesi siwo nye ŋuɖɔɖo, tamebubuŋutete, ɖokuibɔbɔ, nugɔmesese, nunya vavãtɔ, kple gɔmesese, ŋuti la, kesinɔnuwo kple bubu hã kpe ɖe nunya ƒe nunanawo ŋu. Ame nyanu akpɔ kesinɔnuwo to mɔ dzɔdzɔe nu, eye nu adze edzi nɛ le gbɔgbɔ me. (Yohanes III, 2) Nunya hã naa bubu nɔa ame ŋu. Gawu la, ekpɔa dzidzeme le nusiwo sua esi me, eye tomefafa kple dzitsinya dzadzɛ nɔa esi ku ɖe Mawu ŋu. Ẽ, dzidzɔtɔe nye amesi tu nunya. Nunya ƒe kutsetsewo nyo wu sika nyuitɔ kple klosalo nyuitɔ vavã.\nAleke aɖaŋuɖoɖo sia sɔ ɖe ɣeyiɣia nui na mí, esi wònye míele ŋutilãmenudidi ƒe xexe si me wotea gbe ɖe kesinɔnuwo kpɔkpɔ to mɔ sia mɔ kple nusianu si wòabia wɔwɔ dzi, enye si! Megadzɔ gbeɖe be míaŋlɔ alesi nunya xɔ asii be alo atrɔ ɖe mɔ madzɔmadzɔwo dzi toto akpɔ kesinɔnuwo ŋu o. Migana míaŋe aɖaba ƒu nusiwo ana míadze nunya—siwo nye míaƒe Kristotɔwo ƒe kpekpewo kple Biblia kpakple agbalẽ siwo “dɔla nuteƒewɔla kple aɖaŋudzela la” tana sɔsrɔ̃ le mía ɖokui si—dzi le kesinɔnu didi dzro ko ta o.—Mateo 24:45-47.\n“Tso Tititi Woɖom”\nNunya ƒe amenyenye si míekpɔ le Lododowo ta 8 lia me menye nu dzro aɖe ko si dzi woato aɖe nane si menye ame o ƒe nɔnɔmewo me ko o. Eku ɖe Yehowa ƒe nuwɔwɔ vevitɔ kekeake ŋu le kpɔɖeŋumɔnu hã. Nunya yi edzi gblɔ be: “Yehowa wɔm menye eƒe mɔ ƒe gɔmetoto, eƒe nuwɔwɔwo ƒe gbãtɔ tso blema ke. Tso tititi woɖom, tso gɔmedzedzea me ke, esime anyigba dzɔ kelekele. Wodzim, hafi tɔ goglowo nava ɖo anyi, hafi ne tsidzɔƒe, siwo me tsi le taŋtaŋ la, nava ɖo anyi. Wodzim, hafi ne woava ɖi towo ɖe agu me; medo ŋgɔ na togbɛwo, hafi ne woava wɔ anyigba kple gbegbe kpakple anyigba godoo ƒe anyikɔ gbãtɔwo.”—Lododowo 8:22-26.\nAleke nunya si woɖɔ abe ame ene si ŋuti míeƒo nu tsoe do ŋgɔ sɔ kple nya si wogblɔ ku ɖe “Nya la” ŋu le Ŋɔŋlɔawo me enye si! Apostolo Yohanes ŋlɔ bena: “Le gɔmedzedzea me Nya la li, eye Nya la li kple Mawu, eye Nya la nye mawu aɖe.” (Yohanes 1:1, NW) Nunya si woɖɔ abe ame ene la tsi tre ɖi na Mawu ƒe Vi, Yesu Kristo, le kpɔɖeŋunyagbɔgblɔ me le eƒe agbenɔnɔ do ŋgɔ na amegbetɔzuzu me. *\nYesu Kristoe nye “nuwɔwɔwo katã ƒe ŋgɔgbevi la; elabena wowɔ nuwo katã le eya ke me, nusiwo le dziƒowo kple nusiwo le anyigba dzi; nusiwo wokpɔna kple nusiwo womekpɔna o.” (Kolosetɔwo 1:15, 16) Nunya si woɖɔ abe ame ene la yi edzi be: “Mele eteƒe, hafi [Yehowa, wɔ] dziƒo, esime wòdzidze dziŋgɔli ɖe tɔ gogloawo dzi; esime wòsa alilikpowo ɖe dzi me, eye tɔ goglowo dzi tsi bɔbɔbɔ. Esime wòɖo seƒe na atsiaƒu, ne magagbɔ eƒe sedede dzi ayi o, eye wòɖo anyigba ƒe zɔ anyi la, menye dɔnunɔla le egbɔ, nye dzeme kɔ gbesiagbe, eye mewɔ dɔ abe fefe ene le eŋku me ɣeawokatãɣi; mefe le eƒe anyigba dzi godoo, eye mekpɔ dzidzɔ le amegbetɔviwo ŋu.” (Lododowo 8:27-31) Yehowa ƒe Ŋgɔgbevi la nɔ Fofoa—dziƒo kple anyigba Wɔla si ɖeke mesɔ kplii o la—gbɔ hewɔ dɔ kplii moveviɖoɖotɔe. Esi Yehowa Mawu wɔ ame gbãtɔwo la, Via kpɔ gome le dɔa wɔwɔ me kplii abe Dɔnunɔla ene. (Mose I, 1:26) Eyata mewɔ nuku o be Mawu ƒe Vi la tsɔ ɖe le eme na ameƒomea vevie, eye wòkpɔa dzidzɔ ɖe wo ŋu gɔ̃ hã!\n“Woayra Amesi Ðoa Tom”\nMawu ƒe Vi la, si nye nunya si woɖɔ abe ame ene, gblɔ be: “Mi viwo, miɖo tom. Woayra amesiwo dzra nye mɔwo ɖo. Miɖo to amehehe, ne miadze nunya, eye migagbee o. Woayra amesi ɖoa tom hedzɔa nye ʋɔtru nu gbesiagbe, eye wòkpɔa nye agbo ƒe agbalinu dzi. Elabena amesi ƒe asi tum la, eƒe asi tu agbe, eye wòkpɔa amenuveve tso Yehowa gbɔ. Ke amesiwo dam ƒu la, wowɔ nu vevi wo ɖokui; amesiwo katã lé fum la, ku lɔ̃m wole.”—Lododowo 8:32-36.\nYesu Kristo enye Mawu ƒe nunya bliboa. “Amesi me woɣla nunya kple sidzedze ƒe kesinɔnuwo katã ɖo.” (Kolosetɔwo 2:3) Eyata mina míaɖo to eyama vevie ahadze eƒe afɔɖoƒewo yome tututu. (Petro I, 2:21) Ne míegbee la, míanɔ nu vevi wɔm mía ɖokui ahanɔ ku lɔ̃m, elabena “menye ame bubu aɖeke me xɔxɔ la le o.” (Dɔwɔwɔwo 4:12) Eyata mina míaxɔ Yesu abe amesi Mawu tsɔ na hena míaƒe xɔxɔ la ene. (Mateo 20:28; Yohanes 3:16) To ema dzi la, dzidzɔ si ‘keke ɖe agbe ŋu kple Yehowa ƒe ŋudzedzekpɔkpɔ’ hena vɛ la asu mía si.\n^ mm. 6 Hebrigbe me nya si wozãna na “nunya” ɖɔnɛ abe nyɔnue wònye ene. Eyata gbegɔmeɖeɖe aɖewo zãa ŋkɔnyateƒenɔnya si wozãna na nyɔnu ne wole nu ƒom tso nunya ŋu.\n^ mm. 25 Nyateƒe si wònye be Hebrigbe me nya si wozãna na “nunya” ɖɔnɛ abe nyɔnue wònye ene ɣesiaɣi hã la metsi tre ɖe nunya tsɔtsɔ atsi tre ɖi na Mawu ƒe Vi la ŋu o. Helagbe me nya si wozã na “lɔlɔ̃” le nyagbɔgblɔ si nye “Mawu enye lɔlɔ̃” me hã ɖɔe abe nyɔnue wònye ene. (Yohanes I, 4:8) Ke hã, wozãnɛ na Mawu.\nNunya le vevie na amesiwo le ŋusẽnɔƒewo\nMegaŋe aɖaba ƒu nusiwo ana míadze nunya la dzi o\nƉoe Ɖe Amewo Ɖoe Ɖe Amewo ‘Dzidzɔtɔe Nye Amesi ƒe Asi Tu Nunya’\nw01 3/15 axa 25-28\nWole Ði Kem Yesu Ƒe Tsitretsitsi\n“Aƒetɔ La Tsi Tre Vavã!”\nNuteƒewɔla Dzideƒotɔwo Ðu Nazitɔwo ƒe Yometiti Dzi\nAmegbetɔ Ƒe Gbɔdzɔgbɔdzɔ Dzi Ðuɖu\nBu Gbɔgbɔ La Ŋu Ne Nànɔ Agbe!\nÐe Esia Ate Ŋu Anye Agbemedɔ Nyuitɔ Kekeake na Wòa?\nPaulo Wɔ Ðoɖo Ðe Nudzɔdzɔ Woatsɔ Akpe Ðe Ame Kɔkɔewo Ŋu La Ŋuti\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA March 15, 2001\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA March 15, 2001\nGBETAKPƆXƆ—TATA SI MÍESRƆ̃NA March 15, 2001


GBE BUBU Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Icelandic Indonesian Italian Japanese Korean Latvian Lithuanian Norwegian Polish Portuguese Romanian Russian Sepedi Setswana Slovak Slovenian Spanish Swahili Swedish Turkish Ukrainian Urdu\n“Nyemekpɔ xevi tavɔ̃etɔ aɖeke kpɔ de damixe ƒomevi aɖe si woyɔna be marabou nu . . . o.”The World’s Wild Places—Africa’s Rift Valley.\nLE XEVI geɖe siwo le Afrika dome la, wo dometɔ ʋɛ aɖewo ko ŋue woƒo nu vɔ̃ le de marabou nu. Woƒoa nu tso xe sia ŋu zi geɖe be edoa adã, menya kpɔ o, eye mewɔa nu nyui aɖeke o. Edze ƒã be ame geɖe bua susu vɔ̃ ɖe xe sia ŋu.\nÐe xevi dzeani siwo si gbe vivi le ƒe nu doa dzidzɔ na wòa? Esia dometɔ aɖeke mele marabou ya si o. Alesi xevia ƒe ta le hɛ̃ eye fu aɖeke mele kɔ ŋu nɛ o na be wòdzena abe ɖee wòlé blanui eye nu te eŋu ene. Le esiwo tsi gome la, nu dzĩ aɖe le kɔ me na wo, si ɖi taya titri aɖe si te ŋu vuna gblotoo. Ame akpa gãtɔ bui be kɔmenu titri sia medze xevia le mɔ aɖeke nu o. Gake Ðk. Leon Benun, amesi nye Xeviŋutinunya Dɔwɔƒea ƒe tatɔ le Kenya Dukɔa ƒe Blemanudzraɖoƒe, gblɔ na mí be: “Esi kɔmenua menya kpɔ na míawo o la mefia be medze marabou ya ŋu o.” Togbɔ be ele alea hã, ame aɖeke mekpɔ nya nusi kɔmenu sia wɔna vaseɖe fifia o.\nXevia ƒe nuɖuƒe hã menya kpɔna na ekpɔlawo o. Nusiwo tae dometɔ ɖekae nye be nu kuku ɖulae wònye. Ne makpɔ nu kuku aɖeke o la, wònyae be ewua xevi bubuwo tsɔ ɖia kɔe na eƒe vemevivi lae. Eyata mewɔ nuku o be edze abe ɖe ame geɖe lé fui vevie ene.\nGake togbɔ be marabou la ƒe dzedzeme kple nuwɔnawo menya kpɔ o hã la, nɔnɔme nyoameŋu aɖewo ya le esi. Wɔ ɖeka kpli mí míanya xevi sia si ŋu woƒoa nu gbegblẽ le ŋutɔ la ɖe edzi nyuie.\nEdzɔ Atsu le Xewo Dome\nWogblɔ be marabou enye xevi gãtɔ kekeake le damixe ƒomea me. Atsua si tsi nyuie te ŋu kɔna dea sentimeta 150 eye eƒe kpekpeme wua kilogram 8. Nɔeawo ya le ɖagbie wu. Xevia ƒe dɔ tsuẽ—si nye eŋutinu sẽŋu aɖe si wòtsɔna foa lã le lã kukuwo ŋui—la te ŋu didina sentimeta 30 kple edzivɔ.\nTogbɔ be damixe sia lolo ŋutɔ hã la, ebi ɖe dzodzo le yame me ŋutɔ. Marabou ƒe aʋala evea siwo ƒe didime wu meta 2.5 la wɔnɛ be wòte ŋu saa agba kple xe bibiwo. Ne ele yame hetrɔ kɔ ɖe akpa ɖeka vie eye wòdo eƒe afɔ legbeawo ɖe megbe la, enya kpɔna ŋutɔ. Ete ŋu zãa ya xɔdzo si ƒona yia dzi la wòkpena ɖe eŋu le dzodzo me bɔbɔe, eye ɣeaɖewoɣi la, ete ŋu yia yame ʋĩ ale gbegbe be ŋku megate ŋu kpɔnɛ tsoa anyigba o! Le nyateƒe me la, wode dzesii be marabou te ŋu saa agba le afisi didi meta 4,000 tso anyigba gbɔ!\nDzila Vidzikpɔla Nyuiwo\nGake nusi ganyakpɔna ŋutɔ le marabou la ŋu enye vidzikpɔkpɔdɔ si wòléa be na wɔna. Le nyateƒe me wo viwo nyinyi nye dɔ sesẽ aɖe si dzea egɔme tso atɔ wɔwɔ dzi. Le teƒe si sɔ be woawɔ atɔa ɖo la didi vɔ megbe la, atsua dzea ewɔwɔ gɔme eye nɔea va kpena ɖe eŋu emegbe. Menye ɖe atɔ si wowɔna si gbɔ didina tsoa anyigba gbɔ meta 30 ɣeaɖewoɣi la dzea ani boo hã o. Atɔ si ƒe kekeme nye meta ɖeka, si wotsɔ ati ƒuƒuwo, atilɔwo, kple aŋgbawo lɔ̃na ɖewoɖewoe wònɔa gbadzaa koe wònyena. Le nyateƒe me la, ɣeaɖewoɣi xeviawo dometɔ aɖewo va nyia atɔ xoxowo dome, hegbugbɔna tsɔa atilɔ fẽwo kple nu bubuwo trɔa asi le eŋu. Wode dzesii be marabou ƒomevi aɖe te ŋu ƒoa vi le teƒe ɖeka aɖe hena ƒe 50.\nLe esime atɔa wɔwɔ le edzi yim la, marabou-tsu la tea kpeɖeŋutɔ didi. To vovo na alesi wòle le xe geɖewo dome la, atsua lalana vaseɖe esime nɔea tena ɖe eŋu. Nɔe geɖe tena ɖe eŋu le mɔkpɔkpɔ me be yewoƒe nu adze atsua ŋu. Atsua gbea wo dometɔ geɖe. Gake kutrikuku hea dzidzedzekpɔkpɔ vɛ, eye nɔe aɖe ƒe nu va dzea atsua ŋu mlɔeba. Le woƒe ŋugbedodo me nɔɣi la, xe eveawo siaa ƒe kɔmenua vuna gblotoo, eye wonɔa gbe tem nɔa ŋɔdzi dom na bubuwo be womagate ɖe yewo ŋu o. Woƒe gbetete aɖewoe nye muu, hwĩi, kple akuilɔlɔ̃ tɔgbe aɖe—siwo nye gbeɖiɖi siwo ko wonya na marabou-wo tsɔ kpe ɖe woƒe dɔ kpekpeawo ƒoƒo kpakpaakpa ɣeaɖewoɣi ƒe ɖiɖi ŋu. Ðekawɔwɔ sẽŋu aɖe va nɔa wo dome, si me gasẽna ɖe edzi to woƒe nuwɔna nyanyɛ aɖe, si nye gbedodo na wo nɔeawo ɣesiaɣi si wo dometɔ aɖe trɔ va atɔa gbɔ me. Le gbedoname sia me la, wowua ta dzi hebɔbɔa ta ɖe anyi eye emegbe woƒoa woƒe dɔwo kpakpakpa ɣeyiɣi didi aɖe.\nAtsu kple asi la wɔa ɖeka yia atɔa wɔwɔ dzi wua enu. Azia dzi dɔdɔ hã nye woa kple evea ƒe dɔ. Le ɣleti ɖeka ƒe azia dzi dɔdɔ alo toxɔɖoɖo megbe la, azi ɣi eve alo etɔ̃ la ƒoa vi hɛ̃ siwo ŋu fu mele fũ o siwo me dzila evea siaa atsɔ ɖe le vevie. Wokpɔa marabou sue siawo dzi nyuie ale gbegbe. Wodzea nuɖuɖu, siwo me nunyiame geɖe le, abe tɔmelã ene, nana wo gɔme ɖe ɖoɖonu. Le teƒe siwo nye tɔbawo, siwo marabou-awo lɔ̃a yiyi edziedzi la, dzilaawo te ŋu kpɔa akpɔkplɔ gbogbo aɖewo, siwo nye woƒe nuɖuɖu vevi bubu la, nana ɖeviawo. Ðeviawo te ŋu mía nu kui siwo wo dzilawo ɖu heva dzɔ ɖe atɔa me la. Xevi siawo metsina kabakaba o, negbe ɖeko woxɔ ɣleti ene hafi wote ŋu nɔa wo ɖokui si—esime wote ŋu dzona yia didiƒe tsoa atɔa gbɔ.\nTogbɔ be woɖua fewu le marabou ŋu edziedzi be eɖua nu kukuwo hã la, ewɔa dɔ vevi aɖe. Lãlénuwo gblẽa lã ƒaƒãwo ɖe Afrika-gbewo dzi keŋ. Ne womewɔ naneke le lã ƒaƒã siawo ŋu o la, woate ŋu akaka dɔlélewo bɔbɔe ahade amewo kple lãwo siaa ƒe agbe afɔku me. Ke hã marabou la wɔa dɔ vevi si nye gbeɖuɖɔwo ɖeɖeɖa. Woa kple akagã—si hã nye xelénu aɖe si veme vivina na ŋutɔ—woléa ŋku ɖe gbeawo dzi kpɔna ɖa be nu kuku aɖewo tsi anyi hã. Ne woke ɖe ɖe ŋu la, marabou la lalana be akagã siwo megbɔa dzi ɖi kura o la natsɔ woƒe dɔ gɔdɔeawo avuvu nu kukuae. Le ɣeyiɣi si sɔ me la, marabou la dzona vaa nu kukua gbɔ enumake hetsɔa eƒe dɔ legbee si le abe amekohɛ ene la kaa lã ƒe ɖe, eye wògatrɔna ɖadzena ɖe adzɔge ganɔa mɔnukpɔkpɔ bubu lalam. Ne akagãwo ɖu nua ɖi ƒo la, ekema ɣeyiɣi dena na marabou awo be woawɔ dzre ɖe lãkusi siwo susɔ la ta. Marabouawo mia nusianu si ate ŋu ato veme na wo la, negbe ƒuawo ko. Wote ŋu mia lãkɔ siwo ƒe kpekpeme dena gram 600 la gɔ̃ hã bɔbɔe.\nLe ƒe siwo va yi nyitsɔ laa me la, marabou la keke eƒe ameɖokuigbɔdzadzraɖodɔa ɖe enu wògbɔ enɔƒe ƒe liƒowo ŋu. Xe sia megavɔ̃a amegbetɔ o eye wova bɔ ɖe dugã kple kɔƒewo ƒe aɖukpowo dzi. Nukae do tso eme? Nutowo me vale dzedzɛ wu. Marabou la tsaa tsi gbegblẽ siwo tsoa lãtsoƒewo me gɔ̃ hã, nɔa lã wuwluiwo dim. Míate ŋu akpɔ alesi gbegbe xe sia sẽe la le kpɔɖeŋu si gbɔna la me. Esime marabou aɖe nɔ gbeɖuɖɔwo me tsam le lãtsoƒe aɖe gbɔ le Kenya ƒe ɣetoɖoƒe la, ete ŋu mi lãtsola aɖe ƒe hɛ. Le ŋkeke ʋɛ aɖewo megbe la, wokpɔ hɛ la—si ŋu kɔ hele dzo dam—le teƒe ma tututu gbɔ, esime marabou si dzɔe la yi eƒe dɔ dzi abe alesi wòwɔnɛ ɖaa ene, eye naneke mewɔe o!\nEtsɔme si Li na Marabou\nTogbɔ be marabou ƒe ƒometɔ kplikplikpli, Leptoptilos dubius, si nye damixe ƒomevi aɖe le Asia, le tsɔtsrɔ̃m ɖa hã la, Afrika ƒe marabou-wo le dzidzim ɖe edzi. Futɔ aɖeke mele esi le enɔƒe o. Tsã la, amegbetɔwoe nye marabou ƒe futɔ si ƒe tame sẽ wu la. Wodaa tu damixe gã sia, eye wònyɔa fu bɔbɔe siwo le dzime nɛ la tsɔ doa atsyã na nyɔnuwo ƒe tablanuwoe. Agbalẽ si nye Storks, Ibises and Spoonbills of the World, gblɔ be: “Womebunɛ kura be fu bɔbɔe dzeani sia, si wotsɔna ɖoa atsyɔ̃ na papa alo nane si doa dzidzɔ na nyɔnu ƒe dzi la, nye esi wokpɔna tsoa gbeɖuɖɔwo ŋudɔwɔla gã, kudɔe si menyakpɔna na ame o la gbɔ o.” Dzidzɔtɔe la, xevi siawo tsɔtsrɔ̃ yakatsyɔ sia nu yi le ƒeawo me, eye woƒe xexlẽmea gadze dzidzi ɖe dzi gɔme. Ðikeke mele eme o be míaƒe numedzodzro kpui sia tso marabou la ŋu ɖee fia be mele be woaɖu fewu le eŋu ahaƒo nu gbegblẽ le eŋu koŋ o. Alesi wòdoa vevie nutoa me ƒe dzadzɛnyenyedɔae ɖea vi na mí ŋutɔ. Togbɔ be menyakpɔ le xewo dome o hã la, ehea ŋutikɔkɔe vɛ na Ewɔla la le eya ŋutɔ ƒe mɔ suetɔ nu.—Psalmo 148:7, 10.\nXevia ƒe dɔ tsuẽ la te ŋu didina sentimeta 30 kple edzivɔ\n“Marabou” ƒe aʋala eveawo ƒe didime wu meta 2.5\nWokpɔa “marabou” viwo dzi nyuie ŋutɔ\nWomenya nusi “marabou” ƒe kɔmenua wɔna o\nAtɔ si wowɔna ɣeaɖewoɣi la gbɔ didina meta 30 tso anyigba gbɔ\nƉoe Ɖe Amewo Ɖoe Ɖe Amewo Marabou—Xe si Ŋu Wobua Vɔ̃ Ðo Madzemadzee\ng01 8/8 axa 26-29


Kpɔ ɖa, Mawu enye nye xɔname, dzi le ƒonye, nyemavɔ̃ o; elabena nye ŋusẽ kple nye hadzidzi enye Yehowa, ẽ, Yehowa, eye eya zu nye xɔname!\n Etsɔ ŋutifafa dzra amesi ƒe susu li ke la ɖo, elabena eɖo dzi ɖe ŋuwò. Miɖo dzi ɖe Yehowa ŋu ɖaa, elabena Yehowa, ẽ, Yehowa enye agakpe tegbee.\nAme geɖewo wɔa nu, be woadze amegã ŋu; ke Yehowa gbɔe ame ƒe afiatsotso tsona.\namesi tsia aʋawɔwɔwo nu vaseɖe anyigba ƒe mlɔenu ke, eflia dati, eŋea akplɔ, eye wòtɔa dzo tasiaɖamwo!\n Eya koe nye nye aga, nye xɔname kple nye mɔ̃ sesẽ, eyata nyemaʋã o! Nya xɔname, nye bubu kple nye ŋusẽ ƒe aga le Mawu gbɔ, eye Mawu me nye sitsoƒe le.\n Amesi bɔbɔ nɔ dziƒoʋitɔ la ƒe bebeƒe, eye wòle ŋusẽkatãtɔ la ƒe vɔvɔli te la, eya gblɔna na Yehowa be: Nye sitsoƒe kple nye mɔ̃ sesẽ nenye, nye Mawu, si ŋu meɖoa ŋu ɖo.\n Elabena ke maɖe le ete akpɔ o tegbee; ame dzɔdzɔe anɔ anyi hena ŋkuɖoɖodzi tegbee. Nya vɔ̃ sesea ɖeke madzi ŋɔ nɛ o, eƒe dzi dzea eme, eye wòɖoa dzi ɖe Yehowa ŋu.\n Eye dzideƒo, si le mía si le egbɔ la, enye esi bena, ne míebia nane le eƒe lɔlɔ̃nu la, aɖo to mí. Eye ne míenyae bena, eɖoa to mí le nusianu, si ke míebia me la, ekema mienyae bena, miexɔa nusiwo míebia tso egbɔ la.\n Korax-viwo ƒe ha na henɔ la, ne woadzi ɖe ɖetugbiwo ƒe gbe nu. Yehowa enye sitsoƒe kple ŋusẽ na mí, xɔnametɔ ŋutɔ wònye le xaxawo me.\n Eyakeŋuti mele egblɔm na mi bena: Migatsi dzimaɖi le miaƒe agbe ŋuti, nusi miaɖu kple nusi miano o, alo le miaƒe ame blibo la ŋuti, nusi miata o. Alo agbe mewu nuɖuɖu o ɖe, eye ame blibo la mewu avɔtata o ɖe? Mikpɔ dziƒoxeviwo ɖa, womeƒãa nu o, womeŋea nu hã o, eye womeƒoa nuwo ƒu ɖe avawo me hã o, ke mia Fofo, si le dziƒo la, nyia wo. Alo ɖe mia tɔ mevena wua woawo to o mahã?\n Amea ɖeke manɔ te ɖe nuwò le wò agbe me ŋkekewo katã me o; alesi menɔ kple Mose la, nenema manɔ kple wò hã; nyemaɖe asi le ŋuwò o, eye nyemagblẽ wò ɖi o. Lé dzi ɖe ƒo, eye nasẽ ŋu, elabena wòe amã anyigba, si ŋu meka atam ɖo na wo fofowo bena, matsɔe na wo la, na dukɔ sia. Lé dzi ɖe ƒo, eye nasẽ ŋu vevie ko; lé se, siwo katã nye ɖɔla Mose de na wò la me ɖe asi, eye nawɔ wo dzi, megadze ɖe ɖusi alo mia me o, me wòadze dzi na wò le afisiafi, si nayi. Megaɖe nu le segbalẽ sia ŋu o, eye nabu eŋu zã kple keli, ne nalé nusiwo katã woŋlɔ ɖe eme la me ɖe asi, eye nawɔ wo dzi; elabena eya ko hafi dzɔgbenyuie anɔ mɔ dzi na wò, eye nusianu adze dzi na wò. Menye ɖe meɖe se na wò be, lé dzi ɖe ƒo, eye nasẽ ŋu, ŋɔ megadzi wò o, eye dzidzi megaƒo wò oa? Elabena Yehowa, wò Mawu la, li kpli wò le afisiafi, si nayi ɖo.


Mide Dzi Ƒo Na Mia Nɔewo Gbe Sia Gbe—Hebritɔwo 3:13 | Nusɔsrɔ̃\n“Ne dzideƒonamenya aɖe le mia si na amehaa la, migblɔe.”—DƆW. 13:15.\nHADZIDZI: 121, 45\nNu ka tae wònyo ŋutɔ be woade dzi ƒo na ame?\nNu kae Yehowa, Yesu kple apostolo Paulo ƒe kpɔɖeŋuawo fia mí ku ɖe dzidede ƒo na ame ŋu?\nAleke míawɔ be míaƒe dzideƒonyawo nade dzi gbɔ na ame?\n1, 2. Ðe nu si tae dzidede ƒo na ame le vevie la me.\nCRISTINA  si xɔ ƒe 18 gblɔ be: “Dzinyelawo medea dzi ƒo nam kura o, gake wohea nya ɖe ŋunye zi geɖe. Eye woƒe nyawo vea dzi nam ale gbegbe. Wogblɔna be mewɔa ɖevinu, nyemele nu nya ge gbeɖe o, eye melolo akpa. Eya ta mefaa avi zi geɖe eye nyemedina be maƒo nu kpli wo o. Ewɔna nam be nyemele ɖeke me kura o.” Kpɔ ale si gbegbe agbea asesẽe ne mímedea dzi ƒo na mía nɔewo o ɖa!\n2 Dzidede ƒo na ame doa ŋusẽ ame. Rubén gblɔ be: “Mesena le ɖokuinye me be viɖe aɖeke mele ŋunye o, eye mewɔ avu kple seselelãme ma ƒe geɖe. Gake gbe ɖeka, esi nye kple hamemetsitsi aɖe míenɔ gbeadzi la, ede dzesii be dzi menɔ dzɔyem tututu o. Eɖo to se nye nyawo veveseɖeamenutɔe. Eye wòɖo ŋku dɔ nyui siwo wɔm mele dzi nam. Egaɖo ŋku nya siwo Yesu gblɔ dzi nam be—mía dometɔ ɖe sia ɖe xɔ asi sãsãsã wu atsutsrɔe geɖewo. Meɖoa ŋku mawunyakpukpui ma dzi zi geɖe, eye egawɔa dɔ ɖe dzinye kokoko. Hamemetsitsia ƒe nyawo de dzi ƒo nam ale gbegbe.”—Mat. 10:31.\n3. (a) Nu kae apostolo Paulo gblɔ tso dzidede ƒo na ame ŋu? (b) Nu kawo mee míadzro le nyati sia me?\n3 Mele be wòawɔ nuku na mí be Biblia te gbe ɖe ale si gbegbe wòhiã be míanɔ dzi dem ƒo na mía nɔewo dzi o. Apostolo Paulo ŋlɔ agbalẽ ɖo ɖe Hebri Kristotɔwo be: “Mikpɔ nyuie be dzi vɔ̃ɖi maxɔse nagaɖo mia dometɔ aɖeke me, le esi wòle tetem ɖa le Mawu gbagbe la gbɔ ta o; ke boŋ miyi edzi mianɔ dzi dem ƒo na mia nɔewo gbe sia gbe, . . . ale be nu vɔ̃ ƒe amebleŋusẽ nagana mia dometɔ aɖeke ƒe dzi me nasẽ o.” (Heb. 3:12, 13) Àkpɔ ale si dzidede ƒo na ame le vevie adze sii ne èɖo ŋku ɣeyiɣi si me ame aɖe ƒe dzideƒonyawo na ŋusẽ gaɖo ŋuwò la dzi. Eya ta mina míadzro biabia siawo me: Nu ka tae dzidede ƒo na ame le vevie? Nu kae míate ŋu asrɔ̃ tso ale si Yehowa, Yesu kple Paulo de dzi ƒo na amewoe me? Eye aleke míawɔ be míaƒe dzideƒonyawo nade dzi gbɔ na ame?\nEHIÃ BE WOADE DZI ƑO NA MÍ KATÃ\n4. Ame kawoe wòhiã be woade dzi ƒo na, ke nu ka tae dzidede ƒo na ame megabɔ egbea o?\n4 Le nyateƒe me la, ehiã be woade dzi ƒo na mí katã. Eye ele vevie ŋutɔ be dzilawo nanɔ dzi dem ƒo na wo viwo. Timothy Evans si nye nufiala gblɔ be: “Dzidede ƒo na ɖeviwo le vevie . . . abe ale si ko wòle vevie be woanɔ tsi dem nu miemiewo ene. Dzidede ƒo na ɖeviwo nana wokpɔnɛ be wodea asixɔxɔ yewo ŋu eye wotsɔ ɖe le eme na yewo.” Gake ɣeyiɣi sesẽwo mee míele. Amewo nye ɖokuitɔdilawo, womelɔ̃a ame ƒe nya o, eye ƒãa hafi wodea dzi ƒo na ame. (2 Tim. 3:1-5) Dzila aɖewo mekafua wo viwo o, elabe wo dzilawo mekafu wo kpɔ o. Dɔtɔ geɖewo mekafua woƒe dɔwɔviwo o, eya ta dɔwɔviawo faa konyi be womedea dzi ƒo na yewo o.\n5. Nu kawoe míate ŋu awɔ atsɔ ade dzi ƒo na amewo?\n5 Dzidede ƒo na ame bia be míakafu ame ɖe nu nyui aɖe si wòwɔ ta. Míagate ŋu ade dzi ƒo na amewo ne míeka ɖe edzi na wo be nɔnɔme nyuiwo le wo si alo ne míefa akɔ na “ame siwo ƒo dzi ɖe le.” (1 Tes. 5:14, etenuŋɔŋlɔa.) Helagbe me nya si gɔme woɖena zi geɖe be “dzidede ƒo na ame” fia “ameyɔyɔ va ame ɖokui gbɔ.” Esi míele subɔsubɔm kple mía nɔviwo ɖekae ta la, mɔnukpɔkpɔ geɖe sua mía si be míade dzi ƒo na mía nɔewo. (Xlẽ Nyagblɔla 4:9, 10.) Ðe míewɔa mɔnukpɔkpɔa ŋu dɔ nana amewo nyana nu siwo ta míelɔ̃ wo ɖo kple ale si gbegbe míekpɔa ŋudzedze ɖe wo ŋua? Hafi míaɖo biabia sia ŋu la, anyo be míade ŋugble le lododo sia ŋu: “Nya si wogblɔ ɖe egblɔɣi la vivina loo!”—Lod. 15:23.\n6. Nu ka tae Abosam dina be yeaɖe dzi le mía ƒo? Wɔ esia ƒe kpɔɖeŋu.\n6 Satana Abosam dina be yeaɖe dzi le mía ƒo, elabena enya be dziɖeleameƒo ate ŋu ana míagbɔdzɔ le gbɔgbɔ me eye wòagblẽ nu le mía ŋu le mɔ bubuwo hã nu. Lododowo 24:10 gblɔ be: “Ne dzi ɖe le ƒowò le xaxagbe la, ekema wò ŋusẽ dzi aɖe kpɔtɔ.” Satana he fukpekpe geɖe va Hiob dzi eye wòna amewo tso enu kple susu be dzi naɖe le Hiob si nye ame dzɔdzɔe la ƒo, gake eƒe tameɖoɖo vɔ̃ ma medze edzi o. (Hiob 2:3; 22:3; 27:5) Míate ŋu akpe akɔ kple Abosam ƒe aɖaŋu vɔ̃awo ne míedea dzi ƒo na míaƒe ƒomea me tɔwo kple nɔvi siwo le hamea me. Esia ana míaƒe ƒomea kple Fiaɖuƒe Akpataa me nanye afi si míekpɔa dzidzɔ henɔa dedie le.\nDZIDEDE ƑO NA AME ƑE KPƆÐEŊU SIWO LE BIBLIA ME\n7, 8. (a) Biblia me kpɔɖeŋu kawoe ɖee fia be Yehowa bua dzidede ƒo na ame nu vevii? (b) Aleke dzilawo ate ŋu asrɔ̃ Yehowa ƒe kpɔɖeŋu? (Kpɔ nɔnɔmetata si le nyati sia ƒe gɔmedzedze.)\n7 Yehowa. Hakpalaa gblɔ be: “Yehowa tsɔ ɖe ame siwo ƒe dzi gbã gudugudu la gbɔ; exɔna na ame siwo ƒo dzi ɖe le.” (Ps. 34:18, etenuŋɔŋlɔa.) Esi vɔvɔ̃ ɖo Yeremiya eye dzi ɖe le eƒo la, Yehowa na dzi ɖo nyagblɔɖila wɔnuteƒe sia ƒo. (Yer. 1:6-10) Eye kpɔ ale si dzi aɖo nyagblɔɖila Daniel si ku amegã la ƒo esi Mawu dɔ mawudɔla aɖe wòva do ŋusẽe la ɖa. Mawudɔla ma yɔ Daniel be “ame vevi,” alo “ame si ŋu wodea bubui vevie.” (Dan. 10:8, 11, 18, 19; etenuŋɔŋlɔa.) Ðe wò hã àte ŋu ade dzi ƒo na gbeƒãɖelawo, mɔɖelawo kple nɔvi tsitsi siwo ƒe lãme le gbɔdzɔgbɔdzɔm la?\n8 Mawu mebui be esi ye kple ye Vi lɔlɔ̃a yewowɔ dɔ ɖekae ƒe gbogbo aɖewo ta la, mehiã be yeakafu Yesu ahade dzi ƒo nɛ esime wònɔ anyigba dzi o. Ke boŋ, zi eve sɔŋ Yesu se Fofoa ƒe gbe tso dziƒo be: “Ame siae nye Vinye si gbɔ nyemelɔ̃a nu le o, si ƒe nu dzea ŋunye.” (Mat. 3:17; 17:5) Mawu to esia dzi kafu Yesu heka ɖe edzi nɛ be enɔ dɔ nyui wɔm. Dzi anya ɖo Yesu ƒo ŋutɔ esi wòse nya siawo zi eve—gbã, le eƒe subɔsubɔdɔa ƒe gɔmedzedze, eye evelia, le eƒe anyigbadzinɔɣi ƒe ƒe mamlɛtɔ me. Yehowa gadɔ mawudɔla wòva do ŋusẽ Yesu esi wònɔ nu xam vevie le zã si do ŋgɔ na eƒe kua me. (Luka 22:43) Ne dzilawoe míenye la, mina míasrɔ̃ Yehowa anɔ dzi dem ƒo na mía viwo edziedzi ahanɔ wo kafum ne wole agbagba dzem. Eye ele hã be míakpe ɖe wo ŋu geɖe wu ne wole xɔse ƒe dodokpɔwo me tom enuenu le suku.\n9. Nu kae míate ŋu asrɔ̃ tso ale si Yesu wɔ nu ɖe eƒe apostoloawo ŋu me?\n9 Yesu. Le zã si Yesu ɖo Ŋkuɖodzia anyi me la, ekpɔ nɔnɔme gbegblẽ aɖe si nye dada le eƒe apostoloawo ŋu. Yesu klɔ woƒe afɔwo ŋu ɖokuibɔbɔtɔe, gake woganɔ nya ʋlim kokoko le wo dometɔ si nye gãtɔ la ŋuti; eye Petro hã ka ɖe eɖokui dzi fũu akpa. (Luka 22:24, 33, 34) Ke hã, Yesu kafu eƒe apostolo wɔnuteƒeawo ɖe ale si woku ɖe ye ŋu le yeƒe tetekpɔwo me ta. Egblɔ be woava wɔ dɔ si lolo wu esiwo yewɔ eye wòka ɖe edzi na wo be Mawu melɔ̃a nu le wo gbɔ o. (Luka 22:28; Yoh. 14:12; 16:27) Mía dometɔ ɖe sia ɖe ate ŋu abia eɖokui be, ‘Ðe manyo be masrɔ̃ Yesu anɔ vinyewo kple ame bubuwo kafum ɖe woƒe agbagbadzedzewo ta tsɔ wu be nye susu nanɔ woƒe gbɔdzɔgbɔdzɔwo boŋ ŋu oa?’\n10, 11. Aleke apostolo Paulo ɖee fia be dzidede ƒo na amewo nɔ vevie na ye?\n10 Apostolo Paulo. Apostolo Paulo ŋlɔ nu nyuiwo tso ehati Kristotɔwo ŋu le eƒe lɛtawo me. Ewɔ dɔ kple wo dometɔ geɖe le gbeƒãɖeɖedɔa me ƒe geɖe eye kakaɖedzitɔe la, enya woƒe vodadawo, gake eƒo nu nyui tso wo ŋu. Le kpɔɖeŋu me, Paulo gblɔ tso Timoteo ŋu be ‘enye ye vi lɔlɔ̃a kple nuteƒewɔla le Aƒetɔ la me,’ ame si akpɔ Kristotɔ bubuwo ƒe nyawo gbɔ ale si dze. (1 Kor. 4:17; Flp. 2:19, 20) Apostoloa kafu Tito le agbalẽ si wòŋlɔ na Korinto hamea me esi wògblɔ tso eŋu be yeƒe “zɔhɛ kple hadɔwɔlae wònye le [woƒe] nyonyo ta.” (2 Kor. 8:23) Aleke gbegbee dzi anya ɖo Timoteo kple Tito ƒo ye nye esi esime wova se nya siwo Paulo ŋlɔ tso wo ŋu la!\n11 Paulo kple Barnaba de woƒe agbe afɔku me hetrɔ yi teƒe siwo amewo de wo wu ge kloe le. Le kpɔɖeŋu me, togbɔ be zazɛ̃nyahelawo tsi tsitre ɖe wo ŋu esime wonɔ Listra hã, wotrɔ yi du ma me kple susu be yewoade dzi ƒo na nusrɔ̃la yeyewo be woayi edzi anɔ xɔse la me. (Dɔw. 14:19-22) Le Efeso la, ameha aɖe si do adã vevie la tsi tsitre ɖe Paulo ŋu. Dɔwɔwɔwo 20:1, 2 gblɔ be: “Esi hoowɔwɔa nu tso la, Paulo na woyɔ nusrɔ̃lawo vɛ, eye esi wòde dzi ƒo na wo heklã wo vɔ la, edze mɔ ɖo ta Makedonia. Esi wòto nuto mawo me hede dzi ƒo na ame siwo le afi ma kple nya geɖewo vɔ la, eva ɖo Hela nutowo me.” Dzidede ƒo na amewo nɔ vevie na Paulo vavã.\n12. Nu ka tae míaƒe kpekpewo naa mɔnukpɔkpɔ mí be míade dzi ƒo na mía nɔewo?\n12 Susu ɖeka si tae mía Fofo si le dziƒo la wɔ ɖoɖo lɔlɔ̃tɔe be míanɔ ƒu ƒom ɖekae edziedzie nye be míanɔ dzi dem ƒo na mía nɔewo. (Xlẽ Hebritɔwo 10:24, 25.) Abe ale si Yesu yomedzela gbãtɔawo wɔe ene la, míekpena ɖekae ale be míasrɔ̃ nu ahade dzi ƒo na mía nɔewo. (1 Kor. 14:31) Cristina, si ŋu míeƒo nu tsoe le nyati sia ƒe gɔmedzedze la gblɔ be: “Nu si dzɔa dzi nam wu le kpekpeawo ŋue nye lɔlɔ̃ si nɔviwo ɖena fianam kple dzideƒonya siwo mesena le afi ma. Ɣeaɖewoɣia, meléa blanui hafi ɖoa Fiaɖuƒe Akpataa me. Gake nɔvinyɔnuawo tena ɖe ŋunye, wowɔa atuu nam, eye wogblɔna be menya le kpɔkpɔm ŋutɔ. Wogblɔna nam be yewolɔ̃m eye yewokpɔa dzidzɔ ɖe ale si mele ŋgɔ yim le gbɔgbɔ me la ŋu. Woƒe dzideƒonyawo nana nye dzi dzea eme ale gbegbe!” Aleke gbegbee wòɖea vi ye nye esi ne mí katã ‘míedea dzi ƒo na mía nɔewo’!—Rom. 1:11, 12.\n13. Nu ka tae wòhiã be míade dzi ƒo na Mawu subɔla kpɔnuteƒewo?\n13 Ehiã be woade dzi ƒo na Mawu subɔla kpɔnuteƒewo gɔ̃ hã. Bu Yosua ŋu kpɔ. Esubɔ Mawu nuteƒewɔwɔtɔe ƒe geɖe. Ke hã, Yehowa gblɔ na Mose be wòade dzi ƒo nɛ, esi wògblɔ be: “De dɔ asi na Yosua, de dzi ƒo nɛ, eye nàdo ŋusẽe, elabena eyae adze dukɔ sia ŋgɔ atso tɔ la, eye eyae ana woanyi anyigba si nàkpɔ la dome.” (5 Mose 3:27, 28) Yosua ava tsɔ agbanɔamedzi gã si nye be wòaxɔ ŋgɔ na Israel-viwo woawɔ aʋa axɔ Ŋugbedodonyigba la. Ado go kplamatsɛdonuwo, eye woaɖu wo dzi le aʋa zi ɖeka ya teti. (Yos. 7:1-9) Eya ta mewɔ nuku o be ehiã be woade dzi ƒo na Yosua ahado ŋusẽe! Eya ta mina míade dzi ƒo na hamemetsitsiwo kple nutome sue dzikpɔlawo hã—elabena wole dɔ wɔm vevie le be lém na Mawu ƒe alẽhaa. (Xlẽ 1 Tesalonikatɔwo 5:12, 13.) Nutome sue dzikpɔla aɖe gblɔ be: “Ɣeaɖewoɣia, nɔviwo nana akpedalɛta siwo me woŋlɔ ale si wose vivi na míaƒe sasrãkpɔa ɖo la mí. Míedzraa lɛta siawo ɖo eye míexlẽa wo ne dzi ɖe le mía ƒo. Lɛta siawo me nyawo dea dzi ƒo na mí ale gbegbe.”\nMía viwo kpɔa dzidzɔ ne míedea dzi ƒo na wo vividoɖeameŋutɔe (Kpɔ memama 14)\n14. Nu kae ɖee fia be amekafukafu kple dzideƒonyawo nana aɖaŋuɖoɖo dea dzi gbɔ na ame?\n14 Dzila Kristotɔwo kple hamemetsitsiwo kpɔe be dzidede ƒo na amewo kple amewo kafukafu wɔnɛ be wolɔ̃na faa wɔna ɖe Biblia ƒe aɖaŋuɖoɖowo dzi. Esi Paulo kafu Korinto nɔviawo le esi wowɔ eƒe aɖaŋuɖoɖowo dzi ta la, esia anya de dzi ƒo na wo be woayi edzi awɔ nu si le eteƒe. (2 Kor. 7:8-11) Andreas, si nye vifofo si si vi eve le la gblɔ be: “Dzidede ƒo na ɖeviwo kpena ɖe wo ŋu wotena ɖe Mawu ŋu eye wotsina le susu me. Ðeviwo alɔ̃ faa awɔ ɖe aɖaŋuɖoɖo dzi ne wode dzi ƒo na wo. Togbɔ be mía viwo nya nu si nyo hã la, dzidede ƒo na wo enuenu wɔnɛ be wodina be yewoawɔ nu si le eteƒe ɣesiaɣi.”\nALE SI NÀDE DZI ƑO NA AME WÒAÐE VI GEÐE\n15. Nu kae míate ŋu awɔ be míade dzi ƒo na mía nɔviwo?\n15 Na hati Kristotɔwo nanya be yekpɔa ŋudzedze ɖe woƒe agbagbadzedzewo kple nɔnɔme nyuiwo ŋu. (2 Kron. 16:9; Hiob 1:8) Yehowa kple Yesu siaa dea asixɔxɔ gã nu sia nu si míewɔna tsɔ doa alɔ Fiaɖuƒedɔwo ŋu, ne nɔnɔme siwo me míele meɖea mɔ na mí míewɔa geɖe o gɔ̃ hã. (Xlẽ Luka 21:1-4; 2 Korintotɔwo 8:12.) Le kpɔɖeŋu me, nɔvi tsitsi siwo le mía dome la dometɔ aɖewo dzea agbagba vevie dea gbeadzi kple kpekpeawo edziedzi hekpɔa gome le wo me. Ðe manyo be míanɔ wo kafum ahanɔ dzi dem ƒo na wo oa?\n16. Nu ka tae mele be míahe ɖe megbe le dzidede ƒo na amewo me o?\n16 Wɔ mɔnukpɔkpɔwo ŋu dɔ nàde dzi ƒo na nɔviwo. Ne èkpɔe be nɔvi aɖe wɔ nane si dze na kafukafu la, ekema kafui. Bu nu si dzɔ esime Paulo kple Barnaba nɔ Antiokia le Pisidia ŋu kpɔ. Ƒuƒoƒea dzi kpɔlawo gblɔ na wo be: “Ŋutsuwo, nɔviwo, ne dzideƒonamenya aɖe le mia si na amehaa la, migblɔe.” Esia wɔe be Paulo ƒo nuƒo ʋãme aɖe. (Dɔw. 13:13-16, 42-44) Ne dzideƒonya aɖe le mía si la, ɖe manyo be míaɖee agblɔ oa? Míava kpɔe be ne míelɔ̃a dzidede ƒo na amewo la, amewo ade dzi ƒo na míawo hã nenema ke.—Luka 6:38.\n17. Nu kae ana míaƒe dzideƒonyawo nawɔ dɔ ɖe ame dzi?\n17 Neku ɖe nane koŋ ŋu eye wòatso dzi me na wò. Nyawo gbɔgblɔ gbadzaa ko atsɔ ade dzi ƒo na ame alo akafu ame nyo ya, gake nya si Yesu gblɔ na Kristotɔ siwo nɔ Tiatira la ɖee fia be eɖea vi geɖe wu ne míaƒe nyawo ku ɖe nane koŋ ŋu. (Xlẽ Nyaɖeɖefia 2:18, 19.) Le kpɔɖeŋu me, ne dzilawoe míenye la, míate ŋu agblɔ nu si koŋ doa dzidzɔ na mí le gbɔgbɔmeŋgɔyiyi si wɔm mía viwo le ŋu na wo. Míate ŋu ana nɔvinyɔnu dzilaɖekɛ aɖe nanya nu si koŋ wɔa dɔ ɖe mía dzi le agbagba siwo dzem wòle le viawo hehe me togbɔ nɔnɔmeawo mede edzi o hã. Kafukafu kple dzideƒonya mawo tɔgbi tea ŋu ɖea vi geɖe!\n18, 19. Aleke míawɔ atu ame siwo wòhiã be míade dzi ƒo na la ɖo?\n18 Enye nyateƒe be Yehowa magblɔ na mí tẽe be míade dzi ƒo na nɔvi aɖe abe ale si wògblɔe na Mose be wòade dzi ƒo na Yosua ahado ŋusẽe ene ya o. Ke hã, edzea Mawu ŋu ne míedea dzi ƒo na mía nɔvi haxɔsetɔwo kple ame bubuwo. (Lod. 19:17; Heb. 12:12) Le kpɔɖeŋu me, míate ŋu agblɔ ale si nɔvi aɖe ƒe dutoƒonuƒo na míekpɔ aɖaŋuɖoɖo aɖe si míehiã alo ale si wòna míese mawunyakpukpui aɖe gɔme. Nɔvinyɔnu aɖe ŋlɔ agbalẽ na nɔviŋutsu aɖe si wokpe wòva ƒo nuƒo le woƒe hamea me be: “Togbɔ be miniti ʋɛ aɖewo koe míeɖo dze hã la, ède dzesii be nu te ɖe dzinye eye nèfa akɔ nam hede dzi ƒo nam. Medi be nànya be ale si nèƒo nu ameŋububutɔe le kplɔ̃ta kple míaƒe dzeɖoɖoa me siaa na mese le ɖokuinye me be Yehowa na nu nyui aɖem.”\n19 Ne míeɖoe kplikpaa be míawɔ ɖe aɖaŋu si Paulo ɖo be, “Miyi edzi mianɔ dzi dem ƒo na mia nɔewo, eye mianɔ mia nɔewo tum ɖo, abe ale si ko miele ewɔm vavã hã ene” dzi la, míakpɔ mɔ vovovo siwo dzi míato ade dzi ƒo na ame bubuwo ahatu wo ɖo le gbɔgbɔ me godoo. (1 Tes. 5:11) Mí katã míadze Yehowa ŋu godoo ne ‘míeyi edzi le dzi dem ƒo na mía nɔewo gbe sia gbe.’\n^  (memama 1) Míetrɔ ŋkɔ aɖewo.\nƉoe Ɖe Amewo Ɖoe Ɖe Amewo “Miyi Edzi Mianɔ Dzi Dem Ƒo Na Mia Nɔewo Gbe Sia Gbe”\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA November 2016